
Cyngor ar Bopeth yng Nghymru 


Mae Cyngor Ar Bopeth yn elusen annibynnol sy'n cwmpasu Cymru a Lloegr gan 
weithredu fel Cyngor ar Bopeth Cymru yng Nghymru gyda swyddfeydd yng 
Nghaerdydd a'r Rhyl. Mae yna 19 Cyngor ar Bopeth lleol sy'n aelodau' yng 
Nghymru, pob un ohonynt yn aelodau o Cyngor ar Bopeth, sy'n darparu 
gwasanaethau o dros 375 o leoliadau, yn ogystal â chynnig gwasanaethau dros y 
ffôn ac ar-lein. 


Mae'r cyngor a ddarperir gan y gwasanaeth Cyngor ar Bopeth yn rhad ac am ddim, 
yn annibynnol, cyfrinachol a diduedd, ac ar gael i bawb beth bynnag fo'u hil, rhyw, 
anabledd, tueddfryd rhywiol, crefydd, oedran neu genedligrwydd. 


Mae'r rhan fwyaf o staff gwasanaethau Cyngor ar Bopeth yn wirfoddolwyr 
hyfforddedig. Mae'r holl staff cyngor, boed yn gyflogedig neu wirfoddol, yn cael eu 
hyfforddi mewn sgiliau cynghori ac yn cael hyfforddiant diweddaru pwnc-benodol 
yn gyson a mynediad at gyngor arbenigol sy'n seiliedig ar bynciau. 


Dau nod y gwasanaeth Cyngor ar Bopeth yw: 


e darparu'r cyngor sydd ei angen ar bobl ar gyfer y problemau maent yn eu 
hwynebu 


e gwella'r polisïau a'r arferion sy'n effeithio ar fywydau pobl 


Mae Cyngor ar Bopeth lleol, o dan delerau aelodaeth Cyngor ar Bopeth, yn darparu 
cyngor craidd yn seiliedig ar dystysgrif o safonau ansawdd ar faterion defnyddwyr, 
budd-daliadau lles, tai, trethi, iechyd, cyngor ar arian, cyflogaeth, gwahaniaethu, 
materion personol a theuluol, mewnfudo a chenedligrwydd ac addysg. 


Ers 2014 mae'r gwasanaeth Cyngor ar Bopeth wedi cael y cyfrifoldeb o gynrychioli 
defnyddwyr yng Nghymru, gan gynnwys swyddogaethau a chyfrifoldebau statudol i 
gynrychioli defnyddwyr post ac ynni o ganlyniad i newidiadau Llywodraeth y DU i'r 
dirwedd defnyddwyr. 


Y llynedd, gwnaethom helpu dros 2.7 miliwn o bobl ar hyd a lled y DU wyneb yn 
wyneb, dros y ffôn, mewn e-bost neu sgwrs ar y we. Mae hyn yn rhoi darlun 
unigryw i ni o'u hanghenion a'u pryderon. Rydym yn defnyddio'r wybodaeth hon i 
ymgyrchu ar faterion mawr, yn lleol ac yn genedlaethol. Felly un ffordd neu'r llall, 
rydym yn helpu pawb - nid dim ond y rhai rydym yn eu cefnogi'n uniongyrchol. 


1 Mae Cyngor ar Bopeth yn newid. Rydym yn moderneiddio'n gwasanaethau i ymateb i anghenion sy'n 
newid ac i gyrraedd mwy o bobl. Fel rhan o'r broses hon bydd yna enw newydd ar gyfer y gwasanaeth - 
Cyngor ar Bopeth yw 'biwro'bellach. 


Diolchiadau 


Hoffai Cyngor ar Bopeth Cymru ddiolch yn fawr iawn i'r holl gynghorwyr a staff 
Cyngor ar Bopeth lleol a'n helpodd ni i drefnu'r gwaith ymchwil hwn a chymryd 
rhan ynddo. Diolch yn arbennig i Matthew Ahern, Jan Channing, Lisa Chilcott, 
Rhiannon Davies, Julie Griffiths, Sally Heywood, Nikki Neufeld, Kayleigh Nor-Val a 
Paul Roberts. Ni allem fod wedi gwneud y gwaith ymchwil hwn heboch chi. 


Hoffem ddiolch yn arbennig hefyd i'n holl gleientiaid a gymerodd ran yn yr ymchwil 
ac am rannu eich straeon personol - roedd yn gyfraniad amhrisiadwy. 


Diolch hefyd i gydweithwyr yn Cyngor ar Bopeth Cymru a Cyngor ar Bopeth am eu 
holl waith caled a'u hymrwymiad i'r prosiect, yn enwedig Alun Evans (Swyddog 
Ymgyrchoedd ac Addysg); Aileen Burmeister (Cynorthwyydd Polisi); Elle McNeil 
(Swyddog Polisi); Delyth Jewell (Swyddog Polisi), ac Imogen Birch (Uwch 
Ymchwilydd). 


Hoffem hefyd estyn ein diolch i Lisa Hayward, Cymdeithas Llywodraeth Leol Cymru 
a Sue Finch, Ymgynghorydd llawrydd, am eu cymorth gyda'r prosiect hwn. 

Crynodeb gweithredol 


Mae'r adroddiad hwn yn crynhoi canfyddiadau gwaith ymchwil penodol a wnaed 
gan Cyngor ar Bopeth Cymru i ddeall yn well y rhesymau y tu ôl i'r cynnydd 
diweddar mewn problemau ôl-ddyledion treth gyngor y mae swyddfeydd Cyngor ar 
Bopeth lleol Iedled Cymru wedi'u gweld yn ystod yr ychydig flynyddoedd diwethaf. 
Mae'n defnyddio profiadau cleientiaid sydd ar ei hôl hi gyda'u biliau treth gyngor a 
chynghorwyr sy'n eu cynorthwyo gyda'r problemau hyn, ac yn arbennig eu 
perthynas â'r awdurdod lleol dan sylw. 


Yn aml, mae dyled gyda'r dreth gyngor wedi bod yn un o'r problemau mwyaf sy'n 
gysylltiedig â dyled y mae Cyngor ar Bopeth wedi'i gweld. Fodd bynnag, mae nifer y 
problemau'n ymwneud ag ôl-ddyledion y dreth gyngor wedi bod yn cynyddu'n 
raddol dros y pum mlynedd diwethaf. Yn 2014 i 2015, hwn oedd y mater unigol 
mwyaf sy'n gysylltiedig â dyled a welwyd gan ein rhwydwaith yng Nghymru ac mae'r 
duedd hon wedi parhau yn ystod 2015 i 2016. Mae tua thraean o'r holl gleientiaid 
ag ôl-ddyledion y dreth gyngor sydd wedi gofyn am gymorth yn ystod yr ychydig 
flynyddoedd diwethaf wedi crybwyll problem yn ymwneud â chamau gorfodi gan 
feilïaid. 

Mae datganoli cyfrifoldeb dros gymorth lleol y dreth gyngor (CTS) ym mis Ebrill 
2013 wedi arwain at sefydlu systemau cymorth gwahanol ym mhob un o'r 
gwledydd datganoledig. Mae'r 1096 o gwtogi ar gyllideb flaenorol Budd-dal y Dreth 
Gyngor (CTB) sy'n cyd-fynd â hyn wedi golygu bod y rhan fwyaf o awdurdodau lleol 
yn Lloegr yn disgwyl bellach i bob aelwyd o oedran gweithio wneud o leiaf rywfaint 
o gyfraniad tuag at eu biliau treth gyngor, beth bynnag fo'u hincwm, gyda'r isafswm 
taliadau'n amrywio'n eithaf sylweddol o un ardal awdurdod lleol i'r llall. Yng 
Nghymru, mae Llywodraeth Cymru wedi mabwysiadu dull gwahanol, gan gynnal 
cynllun cenedlaethol ar gyfer gostyngiadau'r Dreth Gyngor (CTR) gyda fawr ddim 
amrywiadau'n lleol, yn ogystal ag ymrwymiad i awdurdodau lleol (tan 2016-17 o 
leiaf) i wneud iawn am y diffyg yn y cyllid yn dilyn diddymu CTB. Ar hyn o bryd mae 
hyn yn golygu bod derbynyddion yng Nghymru yn derbyn yr un lefel o gymorth ag y 
byddent wedi'i gael dan yr hen system CTB. 


Mae tystiolaeth o bob rhan o Loegr yn dangos bod cysylltiad clir rhwng lefelau CTS 
a ddarperir gan awdurdodau yn Lloegr a lefel ôl-ddyledion y dreth gyngor yn yr 
ardaloedd hynny. Fodd bynnag, mae'r sefyllfa yng Nghymru yn dangos bod y 
cynnydd mewn problemau ôl-ddyledion gyda'r dreth gyngor a welir gan 
swyddfeydd Cyngor ar Bopeth lleol yn fwy cymhleth na'r ffaith bod mwy o bobl yn 
gorfod talu rhywbeth tuag at eu biliau. 


Llwybrau i ddyled 


Mae byw ar incwm isel a newid mewn amgylchiadau, megis colli swydd neu 
afiechyd, yn sbardunau cyffredin a all arwain at ddyledion na ellir eu rheoli. Roedd y 
rhain yn themâu cyffredin a grybwyllwyd gan gynghorwyr a chleientiaid yn ystod 

ein gwaith ymchwil. Mae'r dystiolaeth ar draws ein rhwydwaith yn dangos bod gan 
y rhan fwyaf o gleientiaid sy'n cael cymorth gyda phroblemau ôl-ddyledion gyda'r 
dreth gyngor broblemau dyled lluosog. Derbyniodd llawer ohonynt gyngor ar o leiaf 
un mater dyled arall, gydag ôl-ddyledion rhent a dyledion dŵr y rhai mwyaf 
cyffredin. Mae hyn yn adlewyrchu natur newidiol y dyledion a welir gan Gyngor ar 
Bopeth yn y blynyddoedd diwethaf, gyda nifer cynyddol o bobl yn gofyn am 
gymorth gyda biliau hanfodol y cartref. I rai, mae eu dyled mor anodd ei rheoli nes 
mai'r unig ateb oedd gorchymyn gostwng dyled (DRO)? neu fath arall o fethdaliad. 


Mae ffactorau eraill a grybwyllwyd yn ystod ein gwaith ymchwil sy'n cyfrannu at y 
cynnydd mewn problemau ôl-ddyledion gyda'r dreth gyngor yn cynnwys cyflogau 
isel, gwaith ansicr ac afreolaidd; newidiadau yng ngostyngiadau'r dreth gyngor o 
ganlyniad i fod mewn ac allan o waith (sy'n gwaethygu sefyllfa ariannol ansefydlog i 
lawer); newidiadau i fudd-daliadau, oedi a chosbau; ansicrwydd a dryswch ynghylch 
rheolau a phrosesau'n ymwneud â budd-daliadau; ac anallu i flaenoriaethu 
ad-daliadau dyledion, yn ogystal â diffyg llythrennedd a sgiliau cyllidebu gwael. 
Siaradodd cynghorwyr hefyd am gymhlethdod cynyddol achosion gyda nifer 
cynyddol o gleientiaid yn gofyn am gymorth gyda dyledion treth gyngor 
hanesyddol, yn ogystal â phroblemau'n talu eu bil cyfredol. 


Mynegwyd pryder drwy gydol y gwaith ymchwil am allu llawer o aelwydydd ag 
incwm annigonol neu afreolaidd i gyflawni eu rhwymedigaeth i dalu'r dreth gyngor, 
gyda llawer yn wynebu'r dewis anodd o dalu honno neu filiau hanfodol eraill. 


Cymorth a gynigir i ddyledwyr 


Os yw pobl yn gofyn am gyngor a chymorth ar y cyfle cyntaf pan fyddant yn cael 
trafferth talu eu biliau treth gyngor, mae'r manteision i bawb yn amlwg. Yn ystod 
ein gwaith ymchwil cydnabu cynghorwyr mai dim ond pan fyddant mewn sefyllfa 
argyfyngus y bydd pobl yn gofyn am gymorth gan asiantaethau fel Cyngor ar 
Bopeth gan amlaf, naill ai'n dilyn gwŷs llys neu ymweliad gan asiant gorfodi. Mae 
rhai'n cydnabod hefyd bod methiant i ymateb i lythyrau atgoffa neu dderbyn 
cyfrifoldeb am dalu'r dreth gyngor yn broblem, er bod cleient sy'n gwrthod talu'n 
beth prin iawn. Roedd nifer o gleientiaid yn cyfaddef hefyd eu bod yn anwybyddu 
llythyrau neu'n osgoi eu hagor, ond gan amlaf mae hyn o ganlyniad i deimlo bod eu 
sefyllfa ariannol yn drech na nhw. 

Wedi dweud hynny, roedd cynghorwyr yn teimlo hefyd nad oes gan lawer o'r bobl 
maent yn eu helpu gyda phroblemau dyled y dreth gyngor ddealltwriaeth dda o 
beth yw'r dreth gyngor, na goblygiadau peidio â thalu. Soniodd cleientiaid am eu 
dryswch ynghylch y broses gyfan hefyd. 


Yn erbyn y cefndir hwn o ddryswch ac ansicrwydd, barn mwyafrif llethol y 
cleientiaid oedd mai prin oedd y cymorth a gawsant, os o gwbl, gan awdurdodau 
lleol mewn perthynas â'u dyledion treth gyngor ac na roddwyd fawr ddim ystyriaeth 
i'w hamgylchiadau. 


Doedd cynghorwyr mewn llawer o ardaloedd ddim yn meddwl rhyw lawer o 
ymdrechion awdurdodau lleol i hyrwyddo'r cymorth sydd ar gael yn rhagweithiol, 
gan gynnwys gostyngiadau'r dreth gyngor a gostyngiadau eraill. Yn ogystal, er bod 
gwybodaeth gyswllt safonol ar gyfer asiantaethau fel Cyngor ar Bopeth ar gefn y 
llythyrau atgoffa yn aml, roedd y cymorth mwy ymarferol oedd ar gael yn amrywio. 
Yn aml ni wneir fawr ddim atgyfeiriadau at asiantaethau cyngor allanol, er bod y 
berthynas rhwng y rhan fwyaf o swyddfeydd Cyngor ar Bopeth lleol a'u hadrannau 
treth gyngor lleol yn dda ar y cyfan. 


Dulliau o adennill dyledion 


Mae ein gwaith ymchwil yn dangos darlun amrywiol ar hyd a lled Cymru o'r modd y 
dehonglir y rheoliadau sy'n llywodraethu'r gwaith o gasglu'r dreth gyngor, yn 
ogystal â'r ddeddfwriaeth a'r Safonau Cenedlaethol diwygiedig a gyflwynwyd i wella 
gwaith rheoleiddio asiantau gorfodi. 


Yn gyffredinol mae cynghorwyr yn credu bod awdurdodau'n cyflawni agweddau 
mwy arferol, gweinyddol adennill dyledion yn well. Mae hyn yn cynnwys hysbysu 
cartrefi am lefel eu hôl-ddyledion a pha mor gyflym a rhwydd yw cysylltu â 
swyddogion y dreth gyngor. Fodd bynnag, mae llawer o elfennau'r broses adennill 
dyledion sy'n gofyn am ymateb mwy cyfrifol, a all gymryd llawer mwy o amser, gan 
yr awdurdod yn cael eu hystyried yn llai ffafriol ar y cyfan, gan gynnwys i ba raddau 
y mae gallu dyledwr i dalu a'i amgylchiadau personol yn cael eu hystyried cyn i 
gamau adfer gael eu rhoi ar waith. 


Yn gysylltiedig â'r olaf o'r rhain, drwy gydol y gwaith ymchwil, mae llawer o 
gynghorwyr yn ystyried bod eu hawdurdod lleol yn rhy barod i ddefnyddio asiantau 
gorfodi i adennill dyledion treth gyngor, ac nad ydynt yn neilltuo digon o amser i 
ystyried opsiynau ad-dalu eraill. Diffyg adnoddau staff yn eu hawdurdod sy'n 
gyfrifol am hyn i ryw raddau ym marn rhai cynghorwyr. Roeddent yn teimlo bod 
amharodrwydd eu hawdurdod lleol i gadw'r cyfrifoldeb am y ddyled unwaith y mae 
wedi'i throsglwyddo i asiantau gorfodi yn broblem i lawer o gynghorwyr hefyd. 


Mae yna gytundeb cyffredinol y gallai didyniadau o fudd-daliadau gael eu defnyddio 
yn gynharach yn amlach nag y maent ar hyn o bryd. Mewn rhai ardaloedd mae 
awdurdodau lleol yn fwy parod hefyd i atafaelu enillion dyledwyr sy'n gweithio. 


Mae'n well gan gleientiaid y ddau ddull hwn yn aml gan fod modd eu rhagweld a'u 
bod yn rhoi cyfle iddynt gyllidebu. Fodd bynnag, cafodd lefel ad-daliadau o'r fath ei 
grybwyll gan rai cynghorwyr fel pryder arbennig, gan eu bod wedi gweld rhai 
achosion lle mae cleientiaid wedi cael eu gadael heb fawr ddim arian i dalu eu rhent 
a chostau byw eraill yn sgil didyniadau o'r fath. 


Problemau ac effeithiau 
Defnyddio asiantau gorfodi 


Roedd y syniad bod asiantau gorfodi yn cael eu gorddefnyddio yn rhywbeth a 
gafodd ei grybwyll yn aml gan gynghorwyr fel un o'r problemau mwyaf sy'n 
gysylltiedig ag adennill dyledion y dreth gyngor yng Nghymru ar hyn o bryd. 


Cafodd ymddygiad gorawyddus a bygythiol asiantau gorfodi, yn enwedig asiantau 
allanol, ei grybwyll gan gynghorwyr a chleientiaid drwy gydol ein gwaith ymchwil. 
Mae'r straen a'r pryder mae hyn yn achosi i ddyledwyr yn amlwg. Roedd pryder 
eang hefyd ymhlith cynghorwyr ynglŷn â pha mor briodol yw'r dull hwn pan fydd 
dyledwyr ar fudd-daliadau neu mewn gwaith afreolaidd a/neu gyflog isel gydag 
adnoddau ariannol cyfyngedig iawn. Mynegwyd pryder hefyd ynghylch lefelau'r 
ddyled y mae camau gorfodi yn cael eu defnyddio mewn perthynas â nhw weithiau. 
Dim ond gwaethygu'r sefyllfaoedd hyn a wneir drwy ychwanegu ffioedd a chostau 
at y ddyled. 


Mae gan gynghorwyr safbwyntiau cymysg ynghylch deddfwriaeth ddiweddar, a'r 
Safonau Cenedlaethol diwygiedig cysylltiedig i wella'r gwaith o reoleiddio asiantau 
gorfodi, ac a ydynt wedi gwella sefyllfa cleientiaid. Gwelwyd symleiddio ffioedd a 
chreu cod o safonau fel gwelliannau cadarnhaol, tra bod ffioedd uwch a'r teimlad 
bod yna amharodrwydd cynyddol ymhlith awdurdodau lleol i gymryd dyledion yn ôl 
eu crybwyll fel rhesymau pam eu bod yn teimlo bod y sefyllfa wedi gwaethygu. 
Fodd bynnag, mae llawer yn teimlo nad oedd y sefyllfa wedi newid, gydag 
ymddygiad gwael asiantau gorfodi yn parhau, a fawr ddim eglurhad ynglŷn â phwy 
sy'n agored i niwed. 


Pobl agored i niwed a fforddiadwyedd 


Canfu ein gwaith ymchwil bod prosesau ar gyfer adnabod a chynorthwyo dyledwyr 
mewn sefyllfaoedd lle maent yn agored i niwed yn amrywio ar hyd a lled Cymru. 
Mewn rhai ardaloedd dywedodd cynghorwyr ei bod yn ymddangos nad oedd gan 
eu hawdurdod unrhyw bolisi cyson ynglŷn â phwy sy'n agored i niwed, ac o 
ganlyniad maent yn cael trafferth cyson wrth geisio cael awdurdodau i dderbyn 
tystiolaeth bod dyledwr yn agored i niwed. Mae hyn yn wahanol iawn i ardaloedd 
eraill lle dywedodd cynghorwyr bod eu hawdurdod yn dangos cydymdeimlad ac yn 
rhesymol ar ôl iddynt gael gwybod bod y dyledwr mewn sefyllfa lle mae'n agored i 
niwed, a'u bod yn barod iawn i dderbyn tystiolaeth lafar gan gynghorwyr fel nhw fel 
cyfryngwyr trydydd parti y gellir ymddiried ynddynt. 


Ar y cyfan, mae cynghorwyr yn llawer mwy beirniadol o agweddau asiantau gorfodi 
at gleientiaid sy'n agored i niwed. Mae eu polisïau ar y mater yn llawer mwy 
cyfyngedig. Mae'n llawer anoddach hefyd i'w cael i dderbyn tystiolaeth lafar bod 
cleient mewn sefyllfa lle mae'n agored i niwed. Anaml iawn y maent yn ystyried 
amgylchiadau'r cleient yn rhagweithiol neu'n gweld yn uniongyrchol bod cleient yn 
agored i niwed. 


Yn groes i arferion da sydd wedi'u sefydlu yn y sector credydwyr ehangach, 
clywsom yn gyson yn ystod ein hymchwil am gleientiaid yn cael cynlluniau ad-dalu 
anfforddiadwy gan awdurdodau lleol ac asiantau gorfodi sy'n gweithredu ar eu 
rhan i adennill y dreth gyngor sy'n ddyledus ganddynt. Yn aml, mae cleientiaid yn 
teimlo nad ydynt wedi cael fawr ddim dewis wrth i gynlluniau o'r fath gael eu 
sefydlu, heb unrhyw ystyriaeth o'u gallu i dalu na'u hamgylchiadau, a fawr ddim 
cyfle i drafod, os o gwbl. Soniodd sawl un am eu rhwystredigaeth yn hyn o beth. 


Crybwyllwyd polisi llawer o awdurdodau lleol i gasglu unrhyw ôl-ddyledion o fewn y 
flwyddyn filio gan gynghorwyr yn aml fel y rheswm pennaf bod ad-daliadau'n 
anfforddiadwy ar gyfer dyledwyr, a pham y gall asiantau gorfodi fod yn amharod i 
drafod. 


Fodd bynnag, unwaith y bydd Cyngor ar Bopeth yn ymwneud ag achos, ymddengys 
bod y sefyllfa mewn rhai ardaloedd yn gwella, gyda mwy o awdurdodau lleol yn 
barod i ystyried amgylchiadau ariannol cleient wrth bennu lefelau ad-daliadau. 


Problemau gweinyddol 


Dangosodd ein gwaith ymchwil hefyd sut y gall problemau gweinyddu mewnol o 
fewn awdurdodau arwain at ôl-ddyledion y dreth gyngor. Mae hawliadau am 
ostyngiadau'r dreth gyngor neu fudd-dal tai sydd heb eu talu, yn ogystal â 
chyfrifiadau CTR anghywir yn dilyn newid mewn amgylchiadau wedi cyfrannu at 
ddyled rhai pobl. 


Teimlai llawer o gynghorwyr nad yw diffyg cydgysylltu tybiedig ar draws gwahanol 
adrannau awdurdodau lleol yn helpu o safbwynt sgil effeithiau'r newidiadau i 
fudd-daliadau ac atal taliadau dros dro. Teimlai sawl un bod angen gwella 
cyfathrebu rhwng adrannau budd-daliadau ac adrannau adennill y dreth gyngor yn 
eu hawdurdod. 


Gweithio gyda swyddfeydd Cyngor ar Bopeth lleol 


Yn gyffredinol, wrth ymdrin â 'phroblemau ôl-ddyledion treth gyngor cleientiaid 
mae'r rhan fwyaf o gynghorwyr yn disgrifio perthynas eu swyddfa Cyngor ar Bopeth 
leol gyda'u hawdurdod lleol fel un 'dda' neu ‘dda iawn'. Ychydig iawn oedd yn 
ystyried ei bod yn wael. 


Unwaith y bydd Cyngor ar Bopeth yn ymwneud ag achos, gan amlaf mae 
cynghorwyr yn llwyddo i sicrhau canlyniadau cadarnhaol ar gyfer cleientiaid. 


Siaradodd cleientiaid am y cymorth y gwnaethant ei dderbyn a oedd yn cynnwys 
trafod ad-daliadau sylweddol is; cymorth i wneud cais am DRO neu fynd yn 
fethdalwr (yr unig ddewis y gallent ei weld ar gyfer lefel y ddyled oedd ganddynt); 
cywiriadau i'w CTR a oedd yn dileu'r ddyled fwy na heb, a chymorth i reoli eu harian 
yn well yn y dyfodol. 


Roedd y rhesymau cyffredin a roddwyd gan gynghorwyr ynglŷn â pham mae 
pethau'n gweithio'n arbennig o dda mewn rhai ardaloedd yn cynnwys atgyfeiriadau 
rhagweithiol rhwng y swyddfa Cyngor ar Bopeth leol a'r awdurdod; ymateb prydlon 
i ymholiadau; gwrando a gweithredu ar geisiadau cynghorwyr i gydnabod pan fo 
cleientiaid yn agored i niwed; parodrwydd i drafod ad-daliadau mwy fforddiadwy, 
a'r naill barti'n ymddiried yn y llall. 


Mae llawer o'r problemau sy'n gysylltiedig â'r dull cyfredol o adennill dyledion treth 
gyngor yr ydym wedi'u gweld drwy dystiolaeth Cyngor ar Bopeth ac yn ystod y 
gwaith ymchwil hwn yn bethau y gellir eu priodoli i system awtomataidd o gasglu 
dyledion sydd wedi'i chynllunio i ddiwallu anghenion awdurdodau lleol a'r lleiafrif o 
bobl sy'n gwrthod talu, yn hytrach na chynorthwyo'r rhai sy'n methu talu i gael 
cyngor ar ddyledion a dod o hyd i ateb i'w problemau. 


Mae ein canfyddiadau'n tynnu sylw at realiti tlodi mewn gwaith a bywyd ar 
fudd-daliadau. I lawer o ddyledwyr mae'r dulliau casglu a ddefnyddir ar hyn o bryd, 
lle gwneir ceisiadau am Orchmynion Atebolrwydd yn gyson a lle trosglwyddir 
dyledion i asiantau gorfodi yn aml iawn, yn wrthgynhyrchiol, ac yn gwneud dim 
mwy na chynyddu'r ddyled ar ôl i ffioedd a chostau gael eu hychwanegu. Mae hyn 
yn arwain at sefyllfa anghynaliadwy i bawb yn aml, ac yn ymestyn y straen a'r 
pryder i ddyledwyr. 


Yn ogystal, mae'r ymchwil yn pwysleisio'r angen i awdurdodau lleol a dyledwyr fod 
yn fwy ymatebol yn gynharach yn y broses er mwyn helpu i sicrhau bod 
amgylchiadau pobl yn cael eu deall yn llawn a bod camau mwy priodol yn cael eu 


cymryd. 


Mynegodd cynghorwyr bryder hefyd am allu llawer o gartrefi incwm isel yng 
Nghymru, boed y rheini'n dibynnu'n llwyr ar fudd-daliadau neu mewn gwaith cyflog 
isel afreolaidd, i gyflawni eu rhwymedigaethau treth gyngor presennol ac yn y 
dyfodol. Mae hyn, ynghyd ag effaith barhaus diwygio lles a newidiadau posibl i 
Gynllun Gostyngiadau'r Dreth Gyngor yng Nghymru yn y dyfodol, yn amlygu'r angen 
i Lywodraeth Cymru, Cymdeithas Llywodraeth Leol Cymru (CLlLC), awdurdodau 
lleol ac asiantaethau cynghori, megis cyngor ar Bopeth, i weithio gyda'i gilydd er 
mwyn sicrhau bod arferion casglu dyledion treth gyngor yn decach ac yn fwy 
effeithiol, ac yn anad dim eu bod yn gweithio er budd awdurdodau lleol a dyledwyr. 


Yn wyneb y dystiolaeth gan ein rhwydwaith ledled Cymru, ynghyd â'r gwaith 
ymchwil hwn, mae Cyngor ar Bopeth wedi gwneud cyfres o argymhellion polisi. 


Argymhellion polisi 
Dylai Llywodraeth Cymru: 


e Cadw Cynllun Gostyngiadau'r Dreth Gyngor (CTR) llawn yng Nghymru i 
sicrhau bod y rhai sydd mewn angen yn parhau i dderbyn cymorth priodol i 
dalu eu biliau treth gyngor. Dylai hwn fod yn gynllun cenedlaethol i sicrhau 
cysondeb a thegwch ledled Cymru, heb unrhyw grwpiau yn cael ffafriaeth o 
ran amddiffyniad 

e Datblygu canllawiau penodol ar gasglu dyledion treth gyngor er mwyn 
sicrhau bod y system yn deg ac yn effeithiol ledled Cymru. Dylai hyn adeiladu 
ar y protocol arfer da ar gasglu ôl-ddyledion y dreth gyngor a ddatblygwyd 
gan Cyngor ar Bopeth a'r Local Government Association/Cymdeithas 
Llywodraeth Leol Cymru (diwygiwyd ddiwethaf yn 2013) 

e_ Sicrhau bod darpariaeth addysg ariannol mewn lleoliadau cymunedol yn cael 
ei chryfhau wrth ddatblygu Cynllun Cyflawni ar gyfer y Strategaeth 
Cynhwysiant Ariannol Ddiwygiedig, yn enwedig i bobl sy'n fwy tebygol o 
wynebu anfantais. 


Dylai Llywodraeth Cymru, Cymdeithas Llywodraeth Leol Cymru (CLlLC) ac 
awdurdodau lleol: 


e Datblygu dull tecach o adennill dyledion treth gyngor ledled Cymru, gan 
ddefnyddio'r canllawiau uchod. Dylai hyn gynnwys: 

o sicrhau bod gan bob awdurdod lleol ddangosyddion o ddyledwyr 
mewn sefyllfaoedd agored i niwed sydd wedi eu cytuno ganddynt i 
gyd, a pha gamau i'w cymryd mewn amgylchiadau o'r fath 

o ei gwneud yn ofynnol i bob awdurdod lleol fabwysiadu'r Datganiad 
Ariannol Cyffredin (CFS)/Datganiad Ariannol Safonol (SFS a derbyn 
cynigion i dalu'n seiliedig arno i sicrhau bod pob ad-daliad o 
ôl-ddyledion y dreth gyngor, a dyledion eraill a allai fod yn ddyledus i'r 
awdurdod, yn fforddiadwy i'r dyledwyr 


3https://www.citizensadvice.org.uk/about-us/campaigns/current campaigns/recent-campaigns/council- 
tax-arrears-good-practice-protocol/ Mae Cyngor ar Bopeth yn bwriadu diweddaru'r protocol yn 
ddiweddarach eleni. 

4 Mae'r Datganiad Ariannol Cyffredin yn adnodd a gaiff ei dderbyn yn eang ar gyfer asesu 
fforddiadwyedd, a noddir gan yr Ymddiriedolaeth Cyngor Ariannol, Cymdeithas Bancwyr Prydain a'r 
Gymdeithas Cyllid a Phrydlesu a'i gefnogi gan Cyngor ar Bopeth a darparwyr eraill sy'n cynnig cyngor 
am ddim ar ddyledion. Mae'n darparu fformat cyllidebu manwl sy'n golygu y gellir cynhyrchu trosolwg 
cywir o incwm, gwariant, asedau a rhwymedigaethau cleient. Bwriedir iddo gael ei ddisodli gan y 
Datganiad Ariannol Safonol (SFS) o 1 Mawrth 2017 ymlaen. 


o bod ag isafswm o lefel dyled cyn defnyddio Gorchymyn Atebolrwydd, 
yn ogystal ag isafswm o lefel dyled cyn rhoi cyfarwyddyd i asiantau 
gorfodi 

o adalw dyled yn ôl yn ddi-oed gan asiantau gorfodi os gwelir bod 
rhywun yn agored i niwed, er mwyn defnyddio dull mwy priodol ar 
gyfer adennill dyledion 

o sicrhau bod unrhyw asiantau gorfodi a gyflogir gan y gwasanaethau 
casglu dyledion allanol wedi cael hyfforddiant penodol ar ymdrin â 
phobl agored i niwed (fel y nodir yn y ddeddfwriaeth). Dylid adolygu'r 
polisi hwn yn flynyddol yn erbyn achosion sy'n cael eu dychwelyd at yr 
awdurdod lleol ar sail bod yn agored i niwed 

o sicrhau bod gan bob awdurdod lleol bolisi clir a chyson ar galedi, gan 
sicrhau bod pob achos yn cael ei drin yn ôl ei deilyngdod. Os yw 
caledi'n dod i'r amlwg ar ôl hynny, yna dylid ystyried pwerau dan Adran 
13A o Ddeddf Cyllid Llywodraeth Leol i ddileu'r ddyled. 


Dylai awdurdodau lleol: 
Adennill dyled 


e Cyflwyno systemau sy'n canolbwyntio mwy ar yr unigolyn ac sy'n annog pobl 
sy'n cael trafferth talu eu biliau treth gyngor i ofyn am gymorth cyn gynted â 
phosibl ac atal dyledion rhag gwaethygu 

e Datblygu gwell dealltwriaeth o amgylchiadau pobl cyn cymryd camau gorfodi 
er mwyn sicrhau bod y dull adfer dyledion mwyaf priodol yn cael ei 
ddefnyddio ar ddechrau'r broses ac mai fel dewis olaf yn unig mae asiantau 
gorfodi'n cael eu defnyddio. Dylai hyn gynnwys: 

o defnyddio unrhyw wybodaeth sydd ganddynt eisoes ar ddyledwyr, fel 
gwybodaeth am fudd-daliadau (e.e. gostyngiad Treth Gyngor; budd-dal 
tai; Taliadau Tai yn ôl Disgresiwn) a/neu ddata ar daliadau rhent, os 
yw'n berthnasol (e.e. tystiolaeth o anawsterau wrth dalu 
rhent/ôl-ddyledion rhent) 

o targedu cymorth/cefnogaeth yn fwy effeithiol gan gynnwys cymorth i 
gyllidebu, cyngor ar fudd-daliadau a chyngor ar ddyledion 

e Adolygu eu systemau ar gyfer asesu fforddiadwyedd wrth drefnu cynlluniau 
ad-dalu, yn ogystal â mabwysiadu/derbyn y CFS/SFS dylai hyn gynnwys: 

o dysgu o arfer da credydwyr eraill drwy roi'r gorau i ofyn am 
gyfandaliad anfforddiadwy os yw un neu dau randaliad yn cael eu 
methu, ac yn hytrach annog trigolion mewn trafferthion ariannol i 
gysylltu â hwy a, gyda chymorth cynghorwyr dyled, cytuno ar gynllun 
ad-dalu fforddiadwy 


o ystyried lleihau lefel y ddyled hanesyddol os yw dyledwr yn bodloni ei 


rwymedigaeth dreth gyngor gyfredol (e.e. fel gyda Chronfa Cymorth i 
Gwsmeriaid Dŵr Cymru) 

sicrhau nad yw didyniadau o fudd-daliadau neu orchmynion atafaelu 
enillion yn arwain at galedi ychwanegol i ddyledwyr. 


e Sefydlu system ar gyfer ymchwilio i gwynion ynghylch ymddygiad asiantau 
gorfodi, gyda chamau priodol yn cael eu cymryd ar gyfer troseddwyr 
ailadroddus. Dylai hyn gynnwys herio eu haddasrwydd i weithredu. 

e Gwneud mwy o ddefnydd o asiantau gorfodi mewnol gan fod ein tystiolaeth 
yn awgrymu y gall hyn arwain at ganlyniadau gwell ar gyfer dyledwyr ac 
awdurdodau lleol 

e Adolygu costau a manteision pob cam o'r prosesau presennol o gasglu 
dyledion, gyda'r bwriad o wneud 'taith y cwsmer' yn fyrrach, yn fwy effeithiol 
ac yn llai costus i breswylwyr a'r cyngor. 


Cyfathrebu 


e Defnyddio dulliau mwy personol a chliriach i gyfathrebu gyda dyledwyr i'w 
hannog i weithredu a gofyn am gyngor ar ddyledion yn gynharach. Dylai hyn 


gynnwys: 


o 


gwneud cyfeiriadau mwy rhagweithiol at asiantaethau cynghori allanol 
sydd â sicrwydd ansawdd, gan gynnwys Cyngor ar Bopeth (lle nad yw 
hyn yn wir ar hyn o bryd) 

defnyddio negeseuon calonogol sy'n rhoi rhyw 'brociad bach' ar flaen y 
biliau hwyr a nodiadau atgoffa, yn ogystal ag amlenni 

darparu eglurder am y cyfnod(au) y mae'r ddyled yn berthnasol 
iddo(ynt) 

gwahaniaethu rhwng atebolrwydd cyfredol, ôl-ddyledion, ac unrhyw 
ffioedd/taliadau perthnasol (os yn berthnasol) 

hyrwyddo'r cymorth sydd ar gael i dalu biliau treth gyngor yn well, gan 
gynnwys y gostyngiadau a all fod ar gael (fel y Gostyngiad Person 
Sengl) a chymhwyster ar gyfer Gostyngiadau'r Dreth Gyngor (CTR) (e.e. 
drwy gyfeirio at raglen defnyddio CTR Cyngor Da, Byw'n Well) 

gwella hyfforddiant staff rheng flaen i sicrhau cysondeb wrth ymdrin â 
dyledwyr ac asiantaethau cynghori allanol. 


e Gwella cyfathrebu/cydgysylltu ar draws adrannau awdurdodau lleol, yn 
enwedig y rhai sy'n ymwneud â gweinyddu budd-daliadau a chasglu 
dyledion, er mwyn sicrhau bod dyledwyr yn cael y cymorth mwyaf priodol, 
bod pobl agored i niwed yn cael eu hadnabod a bod unrhyw ad-daliadau'n 
parhau i fod yn fforddiadwy. 


Dylai'r Adran Gwaith a Phensiynau a Chanolfan Byd Gwaith: 


e Roi gwybod i hawlwyr budd-daliadau ac unrhyw gredydwyr sy'n derbyn 
didyniad o'r budd-dal sydd wedi'i drefnu, gan gynnwys awdurdodau lleol, os 
bydd y ceisydd yn cael cosb ar ei fudd-dal, y bydd angen i ddidyniadau 
uniongyrchol cael eu cychwyn o'r newydd. 


e_ Sicrhau bod swyddfeydd lleol yn cymell pobl sy'n gwneud hawliad am Gredyd 
Cynhwysol i wirio bob amser a oes ganddynt hawl hefyd hawl i Ostyngiadau'r 
Dreth Gyngor. 


Cyflwyniad 


Mae casgliadau'r dreth gyngor yng Nghymru yn uwch nag erioed `, Yn 2015 i 2016 
casglodd awdurdodau lleol 97.296 o'r dreth gyngor a gafodd ei bilio, sef y gyfradd 

gasglu uchaf ers cyflwyno'r dreth gyngor ym 1993. Mae cyfanswm yr ôl-ddyledion 
wedi gostwng hefyd o'i gymharu â 2014-2015 o £85.1 miliwn i £84.9 miliwn, gyda 

5696 o'r cyfanswm hwn yn ymwneud ag ôl-ddyledion o flynyddoedd blaenorol. 


Mae llawer o bobl yng Nghymru yn talu eu biliau treth gyngor yn brydlon heb 
anhawster, fodd bynnag, yn aml dyledion treth gyngor yw un o'r problemau mwyaf 
sy'n gysylltiedig â dyled a welir gan Cyngor ar Bopeth, ac yn ystod y pum mlynedd 
diwethaf, rydym wedi gweld cynnydd cyson yn nifer y problemau'n ymwneud ag 
ôl-ddyledion treth gyngor”. 


Yn 2014-2015, hon oedd y broblem fwyaf sy'n gysylltiedig â dyled a welwyd gan ein 
rhwydwaith yng Nghymru. Mae'r duedd hon yn parhau gyda dros 16,000 o 
broblemau yn ystod 2015-2016, sef cynnydd o 7% ar y flwyddyn flaenorol. 


Tueddiadau diweddar o ran problemau ôl-ddyledion 
treth gyngor a welir gan Cyngor ar Bopeth yng 

A Graff 1: Problemau ôl-ddyledion treth gyngor a welir yn flynyddol gan Cyngor ar Bopeth yng 
Nghymru, 2011 i 2016 


> Council Tax collection rates in Wales: 2015-16 (Diwygiedig), Stats Cymru (13 Gorffennaf 2016) 

ê Bu gostyngiad yn nifer y problemau yn ymwneud ag ôl-ddyledion y dreth gyngor yn 2013-14. Mae hyn 
yn debygol o fod o ganlyniad i ddirywiad cyffredinol yng ngallu gwasanaeth Cyngor ar Bopeth i ymdrin 
â materion dyled ar ôl colli cyllid Cymorth Cyfreithiol ar gyfer llawer o feysydd y gyfraith lles 
cymdeithasol, gan gynnwys cyngor ar ddyled, a ddaeth i rym ym mis Ebrill 2013. Gwnaed newidiadau 
i'n system cofnodi achosion bryd hynny hefyd. 


Mae'r sefyllfa hon yn peri pryder arbennig oherwydd gallai canlyniadau peidio â 
thalu'r biliau hyn fod yn ddifrifol. Maent yn cynnwys awdurdodau lleol yn cymryd 
camau gorfodi drwy'r llysoedd, ac mewn achosion eithafol, carchar. 


O edrych yn fanylach ar y math o faterion mae pobl yn ceisio cymorth yn eu cylch, 
mae dros draean o'r holl gleientiaid sydd â dyledion y dreth gyngor yn ystod 
2015-2016 (3496) yn dweud bod problem yn ymwneud â gorfodaeth gan feili. 


O archwilio ein data ar gyfer pob ardal awdurdod lleol mae rhywfaint o amrywiaeth 
yn y lefel a'r math o broblemau a welir gan swyddfeydd Cyngor ar Bopeth lleol ar 
hyd a lled Cymru. Fodd bynnag, gall nifer o ffactorau gyfrannu at hyn, gan gynnwys 
materion ariannu a gallu, yn ogystal â nifer y cyfeiriadau rhagweithiol mewn rhai 
ardaloedd. Nid yw unrhyw amrywiad yn dangos bod yna fwy neu lai o broblem 
mewn ardaloedd gwahanol o reidrwydd. 


Yn ystod 2015-2016 ôl-ddyledion y dreth gyngor oedd y broblem gysylltiedig â dyled 
fwyaf cyffredin mewn 10 ardal awdurdod lleol a'r mater dyled mwyaf cyffredin ond 
un mewn 6 ardal. Ym mhob un ond un o'r ardaloedd sy'n weddill dyledion treth 
gyngor oedd y 3ydd mater dyled mwyaf cyffredin. 


Ym mis Ebrill 2013 diddymodd Llywodraeth y DU fudd-dal y dreth gyngor (CTB) a 
datganolwyd cyfrifoldeb am yr hyn a ddaeth yn ei le, cymorth lleol y dreth gyngor 
(CTS), i awdurdodau lleol yn Lloegr a llywodraethau cenedlaethol yng Nghymru a'r 
Alban. Law yn llaw â datganoli cyfrifoldeb am CTS lleol cafodd y gyllideb CTB ei 
chwtogi 1096. Mae hyn wedi arwain at fwy a mwy o awdurdodau lleol yn Lloegr yn ei 
gwneud yn ofynnoli bob aelwyd o oedran gweithio wneud o leiaf rhywfaint o 
gyfraniad tuag at eu biliau treth gyngor'. Ers mis Ebrill 2016, mae 79% o 
awdurdodau lleol yn Lloegr wedi cyflwyno 'isafswm taliad' bellach, yn amrywio o 
8.590 neu lai i dros 3099 o'r bil. 


Yng Nghymru, fodd bynnag, dilynodd Llywodraeth Cymru drywydd gwahanol, gan 
benderfynu ar Gynllun Gostyngiadau'r Dreth Gyngor (CTR) unigol cenedlaethol” 
(gyda dim ond rhywfaint o hyblygrwydd yn lleol), ynghyd ag ymrwymiad i ddarparu 
cyllid ychwanegol i awdurdodau lleol, tan o leiaf 2016 -17, i dalu cost lawn y system 
CTB adeg ei diddymu. Ar hyn o bryd mae hyn yn golygu bod pobl yng Nghymru yn 
derbyn yr un faint o gymorth ag y byddent wedi'i gael dan yr hen system CTB. Dim 
ond 41 o awdurdodau lleol (1396) yn Lloegr sy'n parhau i ddarparu'r lefel hon o 
gymorth’. 


Mae dadansoddiad gan y Sefydliad Polisi Newydd yn dangos cysylltiad lleol clir 
rhwng lefel y CTS a ddarperir mewn ardaloedd awdurdod lleol yn Lloegr ac 


7 Gan fod pensiynwyr yn cael eu diogelu dim ond aelwydydd o oedran gweithio a effeithir gan hyn. 

8. 'Three years on: an Independent Review of Council Tax Support Schemes', Eric Ollerenshaw, Mawrth 
2016 

? http://counciltaxsupport.org/ 


ôl-ddyledion - mae cynghorau sydd heb gyflwyno isafswm taliadau wedi gweld 
ôl-ddyledion yn gostwng saith y cant rhwng 2012/13 a 2014/15. Mae'r rhai a 
gyflwynodd daliadau o 20% neu fwy wedi gweld ôl-ddyledion yn cynyddu o leiaf 
2390. 


Daeth ôl-ddyledion y dreth gyngor yn fwy o broblem ddyled unigol na dim arall yn 
Lloegr yn ystod 2013 i 2014. Mae'r cynnydd wedi bod yn fwy amlwg mewn 
ardaloedd sydd wedi cyflwyno isafswm taliadau sylweddol, o gymharu â'r rhai lle 
nad oes unrhyw newidiadau i'r hen system CTB wedi'u gwneud. 


O'r data hwn, gallwn dybio bod cydberthynas rhwng y ddau, fodd bynnag, mae'r 
data ar gyfer Cymru yn dangos bod y rheswm dros y cynnydd mewn problemau'n 
ymwneud ag ôl-ddyledion y dreth gyngor yn fwy cymhleth na'r ffaith bod mwy o 
bobl yn gorfod talu rhywbeth tuag at eu biliau. 


Heb os, incwm isel yw'r ffactor sy'n cyfrannu fwyaf at drafferthion pobl wrth dalu eu 
biliau treth gyngor ble bynnag y maent yn byw, ond rydym yn credu bod angen 
gwaith ymchwil pellach hefyd i archwilio'n fanylach i'r rhesymau y tu ôl i'r cynnydd 
yng Nghymru. 


Gan edrych yn fwy manwl ar broffil cleientiaid ôl-ddyledion y dreth gyngor (CTA) 
yng Nghymru dros y ddwy flynedd ddiwethaf (Ebrill 2014 i Fawrth 201 6)”: 

90% o 

yn byw gydag 

Mae 1 o 
bob 5 

g) 

bob 10 


cleient CTA yn 

ychydig yn fwy 
yn rhentu gan 

Mae gan 2 O 
bob 5 


cleient CTA 
blant dibynnol 
yn y cartref. 
Mae 1 o bob 4 

19 Mae'r ffigurau hyn yn seiliedig ar y data proffil cleientiaid sydd ar gael, dim ond cwestiynau proffilio 
oedran, rhyw, anabledd ac ethnigrwydd sy'n orfodol (e.e. dim ond ar gyfer 48% o gleientiaid y mae 
gennym ddata statws cyflogaeth). 


Methodoleg 


Er ei bod yn sylweddol, nid yw'r dystiolaeth sydd gennym ar draws ein rhwydwaith 
yn rhoi dealltwriaeth ddigon llawn i ni o'r rhesymau y tu ôl i'r cynnydd mewn 
problemau ôl-ddyledion yn ymwneud â'r dreth gyngor yng Nghymru, na darlun 
manwl o natur y problemau hyn. 


Er mwyn ychwanegu at ein tystiolaeth bresennol cynhaliodd Cyngor ar Bopeth 
Cymru waith ymchwil pellach i archwilio profiadau cleientiaid sydd ar ei hôl hi 
gyda'u biliau treth gyngor a'r cynghorwyr sy'n eu cynorthwyo gyda'r problemau hyn, 
yn arbennig eu perthynas â'r awdurdod lleol dan sylw a'r asiantau gorfodi a gyflogir 
gan awdurdodau lleol. 


Cafodd yr ymchwil ei rannu'n bedwar cam: 


e Ymchwil desg - roedd hyn yn cynnwys edrych yn fanwl ar dystiolaeth 
bresennol Cyngor ar Bopeth fesul ardal awdurdod lleol a phroffil cleient 


e Ymchwil ar-lein gyda chynghorwyr - derbyniwyd 98 o holiaduron wedi'u 
cwblhau a'u dadansoddi. Roedd yr arolwg yn agored i unrhyw staff 
/gwirfoddolwyr Cyngor ar Bopeth lleol sydd wedi helpu cleientiaid gyda 
phroblemau ôl-ddyledion treth gyngor neu sydd â dealltwriaeth dda o'r 
materion a welir yn lleol. Daeth y rhan fwyaf o'r ymatebion gan gynghorwyr 
dyled arbenigol (3996), cynghorwyr cyffredinol (2296) neu gynghorwyr 
arbenigol mewn meysydd eraill, e.e. budd-daliadau, tai (1296) 


e Ymchwil ansoddol gyda chynghorwyr - cynhaliwyd 8 grŵp ffocws bach 
mewn ardaloedd awdurdodau lleol ar hyd a lled Cymru (3-4 o gynghorwyr 
ym mhob grŵp) er mwyn caniatâu ar gyfer ymchwiliad manylach o'r 
problemau 


e Ymchwil ansoddol gyda chleientiaid - cynhaliwyd 21 o gyfweliadau manwl 
gyda chleientiaid sydd wedi gofyn am gymorth yn ymwneud ag ôl-ddyledion 
y dreth gyngor dros y flwyddyn ddiwethaf. Cynhaliwyd y cyfweliadau yn 7 o'r 
8 ardal awdurdod lleol a ddewiswyd ar gyfer y grwpiau ffocws gyda 
chynghorwyr. 


Cynhaliwyd yr holl ymchwil rhwng mis Tachwedd 2015 a mis Ebrill 2016. 


Roedd yr arolwg ar-lein yn cynnwys ymatebion gan swyddfeydd Cyngor ar Bopeth 
lleol ym mhob ardal awdurdod lleol yng Nghymru, ond oherwydd natur 
hunanddewis yr arolwg roedd nifer yr ymatebion ym mhob awdurdod yn amrywio. 


Felly dylid ystyried canlyniadau ein hymchwil yn fwy ansoddol ac nid yn 
gynrychioliadol ledled Cymru. 


Roedd yr ardaloedd awdurdod lleol a gafodd eu cynnwys yn yr ymchwil ansoddol 
fel a ganlyn: Caerffili (cynghorwyr yn unig); Caerdydd; Sir Ddinbych; Sir y Fflint; 
Merthyr Tudful; Sir Benfro; Rhondda Cynon Taf ac Ynys Môn. Cafwyd hanner yr 
ymatebion i'r arolwg ar-lein gan gynghorwyr o'r 14 o ardaloedd awdurdod lleol sy'n 
weddill. 


Roedd y pynciau a drafodwyd yn cynnwys: 


y Ilwybrau cyffredin i ddyled gyfer cleientiaid ag ôl-ddyledion treth gyngor 

e yr holl broses o gasglu dyledion treth gyngor yn eu hardal, gan gynnwys 
dulliau a ddefnyddir a'r math o wybodaeth a chymorth a gynigir i breswylwyr 
sy'n cael trafferth talu 

e i ba raddau mae awdurdodau lleol a/neu asiantau gorfodi yn ystyried gallu i 
dalu/fforddiadwyedd wrth drefnu cynlluniau ad-dalu 

e_ y defnydd o feilïaid/asiantau gorfodi, yn enwedig yng nghyswllt y problemau 
mwyaf cyffredin a welwyd gan swyddfeydd Cyngor ar Bopeth lleol (h.y. 
cynigion i dalu; ffioedd a thaliadau; hawliau mynediad) 

e effaith deddfwriaeth newydd a ddaeth i rym ym mis Ebrill 2014 mewn 
perthynas ag ymddygiad ac arferion asiantau gorfodi 

e_ i ba raddau mae awdurdodau lleol a/neu asiantau gorfodi yn ystyried pa mor 
agored i niwed y gallai preswylydd fod, yn cynnwys hyfforddi asiantau 
gorfodi i allu gweld pwy sy'n agored i niwed 

e_ trefniadau atgyfeirio rhwng awdurdodau lleol a swyddfeydd Cyngor ar 
Bopeth lleol a/neu ddarparwyr cyngor neu bartneriaid eraill 

e safbwyntiau ar unrhyw broblemau a allai effeithio ar gasglu'r dreth gyngor yn 
y dyfodol 

e meysydd y tybir y gellid eu gwella o ran casglu dyledion treth gyngor yn lleol 
a ledled Cymru. 


11 Mae copïau o'r holiadur ar-lein a'r canllawiau pynciau ar gyfer y gwaith ymchwil ansoddol i'w gweld 
yn yr atodiad. 


Prif ganfyddiadau 
Llwybrau i ddyled 


Mae gan fwyafrif y cleientiaid sy'n derbyn cymorth gyda phroblemau ôl-ddyledion y 
dreth gyngor broblemau dyled lluosog. Yn ystod 2015 i 2016 roedd 70% o 
gleientiaid ag ôl-ddyledion treth gyngor yng Nghymru wedi derbyn cyngor ar o leiaf 
un broblem ddyled arall. Yr ôl-ddyledion mwyaf cyffredin oedd rhent (3196) a dyled 
dŵr (2690), gyda dyled tanwydd a dyledion ffôn/band eang yn gyffredin hefyd (1596 a 
14% yn y drefn honno). Mae hyn yn adlewyrchu newid parhaus yn natur y 
problemau dyled a welir gan swyddfeydd Cyngor ar Bopeth lleol ledled Cymru a 
Lloegr, sydd wedi gweld cynnydd yn nifer y bobl sy'n gofyn am gymorth gydag 
ôl-ddyledion ar filiau hanfodol y cartref. I lawer o bobl, mae cyfanswm eu dyled mor 
fawr fel nad oes ganddynt ddewis heblaw bod yn fethdalwyr neu orchymyn 
gostwng dyled (DRO)!7. Yn y flwyddyn ddiwethaf mae mwy nag 1 o bob 5 o 
gleientiaid ag ôl-ddyledion y dreth gyngor yng Nghymru (21%) wedi cael eu 
cynorthwyo gan DRO. 


Mae dyledion eraill y cyfeiriodd cynghorwyr atynt yn cynnwys trwydded deledu a 
ffurfiau poblogaidd o gredyd cost uchel a ddarperir gan gwmnïau fel Provident, 
Brighthouse a Buy as you View. Yn aml bydd y credydwyr olaf hyn yn cael eu talu 
cyn talu'r dreth gyngor a biliau hanfodol eraill. Roedd y prif resymau a roddwyd 
dros hyn yn cynnwys anallu i flaenoriaethu, gan dalu 'pwy bynnag sy'n gweiddi 
uchaf', yn ogystal â'r berthynas sydd gan bobl ag asiantau credyd cartref. 


'Mae'n un o'r ychydig ddyledion cyntaf y bydd pobl yn dechrau 
peidio rhoi sylw iddynt, gan y byddech yn bwydo'ch hun ac yn 
gwresogi'ch hun .. efallai mai'r rhent neu'r dreth gyngor fyddai hi, 
ond ar ôl dim ond mis neu ddau gallai droi'n dipyn o gaseg eira .. 
ac yna mae'n amlwg bod y costau ychwanegol yn ychwanegu at y 
broblem' 


Cynghorydd yn y Gogledd 


12 Mae DRO yn un ffordd y gall rhywun ymdrin â'u dyledion os nad ydynt yn berchen ar eu cartref, os 
nad oes ganddynt lawer o incwm dros ben, os oes ganddynt gar sy'n werth llai na £1000 a 
chyfanswm asedau eraill sy'n werth llai £1000; rhaid i'w dyledion fod yn 'ddyledion cymwys'hefyd sy'n 
llai nag £20,000. Tra bod DRO mewn grym mae gallu eu credydwyr i geisio ad-daliad yn cael 

ei ohirio. Ni ellir defnyddio DRO i ddileu pob dyled, ond mae'r rhai sy'n 'gymwys' yn cael eu dileu ar 
ddiwedd y cyfnod moratoriwm DRO o 12 mis. Mae rhai eithriadau, e.e. dyledion sy'n deillio o dwyll, 
atebolrwydd cynhaliaeth plant a dirwyon Llys Ynadon. Fel arfer, caiff y dreth gyngor ei hystyried yn 
'ddyled gymwys'. Codir ffi o £90 ac mae'n rhaid i bobl fynd at Gyfryngwr a Gymeradwyir gan 

y Gwasanaeth Ansolfedd, megis Cyngor ar Bopeth, i wneud cais. 


Mae yna sawl sbardun cyffredin sy'n gallu arwain at ddyledion na ellir eu rheoli. 
Mae llawer o'r rhain yn cael eu hadlewyrchu yng nghanfyddiadau ein hymchwil. 
Mae byw ar incwm isel a newid mewn amgylchiadau, megis colli swydd, afiechyd a 
thor-perthynas, yn themâu cyffredin a gafodd eu crybwyll gan gynghorwyr a 
chleientiaid fel ei gilydd. 


e. Mae gan 6290 o gleientiaid ôl-ddyledion treth gyngor yng 
Nghymru incwm cartref net o £999 neu lai'r mis (sy'n cyfateb i 
incwm blynyddol gros o bron i £1 3,000)” 


Mae cynghorwyr o'r farn bod contractau dim oriau, gwaith afreolaidd a/neu 
dymhorol a chyflog isel oll yn cyfrannu at y cynnydd mewn problemau'n ymwneud 
ag ôl-ddyledion y dreth gyngor. Mae hyn yn rhannol o ganlyniad i anallu'r system 
fudd-daliadau i gadw i fyny gyda'r newidiadau amser real ym mhatrymau gwaith 
pobl. Teimlwyd bod newidiadau yng Ngostyngiadau'r Dreth Gyngor (CTR) o 
ganlyniad i fod mewn gwaith ac allan o waith, yn gwaethygu sefyllfa ariannol sydd 
eisoes yn ansefydlog i lawer o bobl, gan arwain yn aml at oedi o ran cyflwyno 
gostyngiad, neu atebolrwydd aelwyd yn cael ei ostwng fwy nag y dylai, ac felly 
angen ei dalu o hyd. 


Cafodd oedi wrth dalu budd-daliadau, ad-dalu gordaliadau budd-dal, sancsiynau, ac 
effaith costau tan-ddeiliadaeth ar gyllidebau aelwydydd eu crybwyll hefyd fel 
ffactorau sy'n cyfrannu at y cynnydd yn y problemau gydag ôl-ddyledion y dreth 
gyngor sy'n cael eu gweld gan swyddfeydd Cyngor ar Bopeth lleol. Mewn rhai 
ardaloedd mae cynghorwyr yn amcangyfrif bod oddeutu 7 o 10 cleient â dyled treth 
gyngor yn hawlwyr budd-daliadau, gyda llawer yn derbyn budd-daliadau 
salwch/anabledd. Yn 2015-2016 roedd bron i ddwy ran o bump o gleientiaid ag 
ôl-ddyledion treth gyngor a gafodd gymorth gan swyddfeydd Cyngor ar Bopeth lleol 
yng Nghymru (3896) yn derbyn cymorth hefyd ar broblem yn ymwneud â 
budd-daliadau/credydau treth. 


Siaradodd cleientiaid sy'n byw ar incwm budd-daliadau yn ogystal â'r rhai sydd 
mewn gwaith afreolaidd am eu brwydr barhaus i ymdopi'n ariannol. Drwy gydol ein 
gwaith ymchwil roedd nifer o gynghorwyr yn cytuno bod aelwydydd ag incwm 
annigonol neu afreolaidd yn ei chael yn anodd iawn i dalu'r dreth gyngor, gyda 
llawer yn wynebu'r dewis o dalu honno neu beidio talu rhent/rhoi bwyd ar y bwrdd. 


13 Darparodd ychydig llai na hanner yr holl gleientiaid CTA ddata incwm aelwyd net yn ystod 2015-16. 

'Ges i fy hun i mewn llanast llwyr gyda dyled .. allwn i ddim cynilo 
na chyllidebu .. byddai angen rhywbeth ar gyfer y plant neu 
byddai angen i mi dalu rhywbeth arall .. pan es i ddyled [gyda'r 
dreth gyngor] roeddwn i allan o waith a dweud y gwir achos fy 
mod i'n sâl hefo poen cefn drwg, felly dim ond tâl salwch 
oeddwn i'n ei gael .. roeddwn i ffwrdd am rai misoedd .. felly 
roeddwn i ar ei hôl hi ac mewn tipyn o ddyled .. dyna pryd y 
dechreuodd y cyfan bentyrru, un peth ar ben y llall' 


Cleient yn y Gogledd 


Mae ansicrwydd a dryswch ynghylch rheolau a phrosesau budd-daliadau penodol 
wedi arwain at ôl-ddyledion mewn rhai achosion hefyd. Mae enghreifftiau penodol 
yn cynnwys didyniadau ar gyfer rhai nad ydynt yn ddibynyddion (NDD) o CTR, sy'n 
dod i rym pan fydd plentyn sy'n byw gartref yn dod yn oedolyn, a hawlwyr credyd 
cynhwysol heb sylweddoli y byddai angen iddynt wneud cais ar wahân am CTR. 


Thema gyffredin arall a amlygwyd gan gynghorwyr yw cymhlethdod cynyddol 
achosion, gyda mwy a mwy o gleientiaid yn gofyn am gymorth gyda dyledion treth 
gyngor hanesyddol. Ni chaniateir i awdurdod lleol ofyn am orchymyn atebolrwydd 
am dreth gyngor fwy na chwe blynedd ar ôl i'r dreth gyngor ddod yn ddyledus. 
Fodd bynnag, unwaith y byddant wedi cael gorchymyn atebolrwydd nid oes terfyn 
amser ar gyfer ei orfodi. Yn ystod ein gwaith ymchwil clywsom am achosion yn 
mynd yn ôl nifer o flynyddoedd, gyda rhai enghreifftiau o 8 a 9 mlynedd, a oedd yn 
ymwneud yn aml â symiau sylweddol, miloedd o bunnoedd yn aml. Mae gan rai 
cleientiaid ddyledion treth gyngor lluosog dros nifer o flynyddoedd, yn cynnwys 
rhwymedigaeth gyfredol. Gan fod pob un o'r dyledion hyn yn cael rhif cyfeirnod 
gwahanol yn aml, gall ei gwneud yn anodd iawn i gleientiaid ddeall pa ddyled (ion) y 
maent yn ei(eu) had-dalu. 


'Roedd gen i gleient â 9 mlynedd o ddyled treth gyngor .. mae'n 
gweithio'n rhan-amser .. Nid oedd terfyn ar y peth, roedd yn 
ddyled dreigl dros 9 mlynedd .. beilïaid yn dod i mewn a'r cleient 
ddim yn deall o gwbl pa ddyledion y mae'n eu had-dalu .. roedd 
yna 9 cyfeirnod gwahanol' 


Cynghorydd yn y De 

Mae anallu i flaenoriaethu, yn ogystal â sgiliau llythrennedd a chyllidebu gwael, yn 
cael eu crybwyll hefyd fel rhesymau dros ôl-ddyledion y dreth gyngor a phroblemau 
dyled ehangach. Cyfaddefodd nifer o gleientiaid a gymerodd ran yn ein gwaith 
ymchwil nad ydynt yn dda am gyllidebu. Derbyniodd dros 1 o bob 10 cleient ag 
ôl-ddyledion treth gyngor yng Nghymru yn ystod 2015 i 2016 (1196) gymorth gallu 
ariannol gan eu swyddfa Cyngor ar Bopeth leol, yn ogystal â help gyda'u problemau 
dyled. 


Cymorth a gynigir i ddyledwyr 


Rydym yn deall mai dim ond pan fydd pobl yn wynebu argyfwng go iawn y bydd y 
rhan fwyaf o gleientiaid yn gofyn am gymorth gan ddarparwyr cyngor fel Cyngor ar 
Bopeth, a gall hyn effeithio ar eu barn am y gefnogaeth sydd ar gael. Cadarnhaodd 
cynghorwyr mai ar ôl i'r cleient dderbyn gwŷs llys neu pan fo asiantau gorfodi yn 
cnocio ar y drws y bydd gofyn iddynt gynnig cymorth gan amlaf. 


Yn ystod cam ansoddol ein hymchwil roedd cynghorwyr yn teimlo nad oes gan 
lawer o'r bobl y maent yn eu helpu gyda phroblemau dyled treth gyngor 
ddealltwriaeth dda o beth yw treth gyngor na chanlyniadau peidio â thalu. Mae hyn 
yn arbennig o wir am gleientiaid nad Saesneg yw eu hiaith gyntaf. Mae eraill yn dal i 
gyfeirio at y dreth fel 'treth y pen'. 


Soniodd cleientiaid am eu dryswch ynghylch y broses gyfan hefyd. Er enghraifft, y 
ffordd y mae biliau'n cael eu cyflwyno, deall faint sy'n ddyledus ganddynt, gwahanol 
symiau'n cael eu crybwyll, a dryswch rhwng talu ôl-ddyledion a'u rhwymedigaeth 
gyfredol. 


Mae rhai cleientiaid yn deall y canlyniadau posibl o beidio â thalu ond yn cyfaddef 
eu bod yn 'claddu eu pennau yn y tywod' ac anwybyddu neu beidio ag agor 
llythyrau. Mae nifer o gynghorwyr yn gwybod bod y methiant hwn i ymateb i 
lythyrau atgoffa neu i dderbyn cyfrifoldeb am dalu'r dreth gyngor yn broblem, er 
bod cael cleient sy'n ‘gwrthod talu' yn beth prin iawn. 


'Maen nhw anfon y llythyrau yma sy'n llawn rhifau a ffigurau, sy'n 
amhosib eu darllen .. alla i ddim gwneud pen na chynffon 
ohonyn nhw' 


Cleient yn y Gogledd 


Yn erbyn y cefndir hwn o ddryswch ac ansicrwydd ynghylch sut mae'r system dreth 
gyngor yn gweithio, barn mwyafrif llethol y cleientiaid oedd eu bod yn cael cynnig 
nesaf peth i ddim cymorth, os o gwbl, gan awdurdodau lleol os oedd ganddynt 
ôl-ddyledion gyda'u treth gyngor. Dywedodd sawl un nad oedd neb yn yr awdurdod 

wedi gofyn am eu hamgylchiadau. Teimlai mwy nag un bod yr awdurdod wedi 
'golchi eu dwylo' ac anghofio amdanyn nhw ar ôl i'r ddyled gael ei throsglwyddo i 
ddwylo'r asiantau gorfodi. 


Cymysg yw'r ymwybyddiaeth ymysg cleientiaid am y math o gymorth sydd ar gael, 
gan gynnwys CTR, y disgownt person sengl (SPD) neu'r premiwm anabledd difrifol. 
Dim ond drwy drydydd parti yr oedd rhai wedi dod i wybod am y pethau hyn, roedd 
eraill yn ymwybodol o CTR ond penderfynwyd eu bod yn anghymwys ar y pryd. 
Aeth un neu ddau o gleientiaid ati i ofyn am gymorth pan gawsant yr hysbysiad 
cychwynnol ynghylch ôl-ddyledion, ond lleiafrif oedd achosion o'r fath. Cytunodd 
cynghorwyr hefyd nad oedd llawer o gleientiaid yn ymwybodol o CTR na pha 
ostyngiadau/premiymau y gallent fod â hawl i'w cael, yn enwedig cleientiaid hŷn 
neu bobl sy'n gweithio. 


'Mae rhan o'r hyn sy'n ddyledus ar gyfer y cyfnod rhwng mis 
Chwefror a mis Ebrill pan oeddwn yn derbyn credyd cynhwysol, 
ond doeddwn i ddim yn gwybod bod rhaid i mi wneud cais am 
fudd-dal treth gyngor .. Rwy'n cael y budd-dal tai yn fy nghredyd 
cynhwysol, ond gyda'r dreth gyngor rhaid i chi wneud cais ar 
wahân i'r cyngor, a wel, wnaeth neb ddweud hynny wrtha i' 


Cleient yn y Gogledd 


Cyngor Da, Bywyd Da - ymgyrch hyrwyddo CTR 


Caiff prosiect 'Cyngor Da, Bywyd Da' (BABL) ei ariannu gan Lywodraeth Cymru a'i 
reoli gan Cyngor ar Bopeth Cymru ers mis Ionawr 2012 (cychwynnodd yn 2001 fel 
Cyngor Da: Iechyd Da). Rhaglen gwneud y gorau o incwm yw'r prosiect gyda'r nod 
o leihau tlodi, ac mae'n gweithredu ym mhob ardal awdurdod lleol yng Nghymru. 
Yn 2012 cyflwynwyd elfen newydd i annog mwy i fanteisio ar Ostyngiadau'r Dreth 
Gyngor (CTR) a Budd-dal Tai. 


Mae'r staff sy'n gweithio ar y prosiect yn gweithio mewn partneriaeth â 
llywodraeth leol ledled Cymru. Ar lefel leol mae Cyngor ar Bopeth yn gweithio 
gydag adrannau tai ac adrannau budd-dal tai gyda'r bwriad o gynyddu 
ymwybyddiaeth o hawliau posibl. Maent yn ceisio rhoi cyhoeddusrwydd i'r 
cymorth sydd ar gael hefyd trwy rwydweithio, diwrnodau agored a digwyddiadau 
rhannu gwybodaeth gyda sefydliadau lleol ac aelodau o'r cyhoedd. 


Yn 2015/16 gwelodd cynghorwyr sy'n gweithio ar elfen y dreth gyngor BABL 7,513 
o gleientiaid gyda 15,233 o broblemau (nid yn ymwneud â'r dreth gyngor i gyd). 
Llwyddom i gadarnhau enillion o £6,138,050 ar gyfer y cleientiaid hynny, gyda 

£693,276 o hynny ar gyfer CTR. Roedd y £5.4m sy'n weddill ar gyfer 
budd-daliadau eraill y gwelodd cynghorwyr fod gan gleientiaid hawl iddo. 


Yn ogystal, mae dwy elfen arall BABL (cyngor mewn meddygfeydd meddygon 


teulu a Theuluoedd â Phlant Anabl) wedi cofnodi enillion wedi'u cadarnhau hefyd 
o £116,788 mewn CTR ar gyfer eu cleientiaid, gan ddod â chyfanswm y prosiect i 
£810,064. 


Sgôr gweddol wael gafodd y gwaith o hyrwyddo cymorth yn rhagweithiol gan 
gynghorwyr yn yr arolwg ar-lein. Mae hyn yn cynnwys hybu cymorth ychwanegol a 
all fod ar gael i bobl sy'n cael trafferth gyda'u bil treth gyngor (e.e. CTR neu 
ostyngiadau eraill), cymorth mewnol a gynigir i gleientiaid (megis cyngor ar 
ddyledion, cyngor ar fudd-daliadau a chymorth i gyllidebu) ac i ba raddau mae 
awdurdodau lleol yn mynd ati i gyfeirio preswylwyr at asiantaeth gynghori allanol i 
gael cymorth gyda dyledion (gan gynnwys Cyngor ar Bopeth) - gweler Graff 2 isod. 

A Graff 2: Sgoriau Cynghorwyr Cyngor ar Bopeth i gefnogaeth awdurdodau lleol i ddyledwyr 


Wrth bwyso a mesur y gefnogaeth i gleientiaid yn fanylach yn ystod yr ymchwil 
ansoddol, gwelwyd gwahaniaethau amlwg mewn safbwyntiau rhwng gwahanol 
ardaloedd awdurdod lleol. Er bod y rhan fwyaf o gynghorwyr yn cofio bod 
gwybodaeth gyswllt ar gyfer Cyngor ar Bopeth a/neu Elusen Dyled Stepchange ar 
lythyrau a anfonir at ddyledwyr fel arfer, roedd cymorth mwy “ymarferol” yn 

amrywiol, ac yn amrywio o awdurdod oedd yn gwneud 'pob ymdrech i gysylltu â 
dyledwr', i eraill y teimlwyd nad oeddent yn poeni am ddim heblaw casglu'r arian. 


'Maen nhw'n anfon llythyrau perthnasol ond 'dyw [cleientiaid] 
ddim yn cael cymorth mewn gwirionedd, felly maen nhw'n 
dweud wrth gleientiaid bod ganddyn nhw ôl-ddyledion, ond 
dydyn nhw ddim yn dweud wrthyn nhw beth i'w wneud am y 
peth .. mae'n debyg bod ganddyn nhw rywbeth ar gefn eu 
llythyrau sy'n dweud y gallwch gael cyngor am ddim gan .. ac 
mae'n enw ni yno .. ond 'dyw pobl ddim yn mynd i edrych ar y 
cefn, dim ond gweld ar y tu blaen mai hyn a hyn sy'n ddyledus ..' 


Cynghorydd yn y De 


Gweithio gyda Chyngor Bwrdeistref Sirol Caerffili - Enghraifft o 
arfer da 


Yn Cyngor ar Bopeth Caerffili a Blaenau Gwent, rydym wedi meithrin perthynas 
dda gyda sawl adran yng Nghyngor Bwrdeistref Sirol Caerffili, yn cynnwys adran 
casglu'r dreth gyngor. Rydym wedi sefydlu 'clinig rhent' sy'n derbyn atgyfeiriadau 
uniongyrchol gan yr adran rhenti, ac mae'n anochel fod gan bobl sy'n mynd iddo 
ôl-ddyledion treth gyngor yn ogystal ag ôl-ddyledion rhent. 


Rydym yn gweld agwedd yr adran dreth gyngor yn realistig pan fydd trefniadau 
ad-dalu arbennig yn cael eu sefydlu, gan sicrhau eu bod yn fforddiadwy. Byddant 
yn derbyn ad-daliadau is hefyd i ad-dalu dyledion hanesyddol, sy'n golygu bod 
cleientiaid yn gallu fforddio'r rhwymedigaeth gyfredol yn well. Bydd y cyngor yn 
rhoi sawl cyfle i'r cleient dalu hefyd, hyd yn oed pan nad ydynt wedi cadw at 
drefniadau blaenorol. 


Cafwyd achosion lle nad oedd y beili'n ymgysylltu â ni nac yn derbyn cynigion 
realistig, a phan gafodd y cyngor wybod am hynny, aethant ati i gysylltu â'r beili'n 
uniongyrchol, a rhoi cyfarwyddyd iddynt dderbyn ein cynnig neu gysylltu â ni. 


Unwaith y byddwn wedi eu cynghori bod gan y cleient apwyntiad gyda ni, 
byddant yn gohirio taliadau i'r cyfrif dros dro i sicrhau na fydd unrhyw gamau 
pellach yn cael eu cymryd tan iddynt gael cyfle i gael cyngor. Os byddwn yn gweld 
bod cleient yn agored i niwed am ba reswm bynnag, maent yn dangos 
cydymdeimlad ac yn rhoi nodyn i'r perwyl hwnnw yn eu ffeil. 


Os ydym yn eu cynghori bod y cleient yn mynd i wneud cais am fethdaliad neu 
Orchymyn Gostwng Dyled, byddant yn gohirio taliadau i'r cyfrif dros dro tra bod 





25 


yr wybodaeth yn cael ei choladu, a byddant yn parhau i ohirio taliadau i'r cyfrif 
cyn belled â'u bod yn cael gwybod am ddatblygiad y sefyllfa. 


* cafwyd gan y swyddfa Cyngor ar Bopeth leol 





Mae'r diffyg cymorth canfyddedig ar gyfer preswylwyr mewn rhai ardaloedd 
awdurdod lleol, boed hynny'n rhagweithiol neu'n adweithiol, yn peri pryder, yn 
enwedig pan, yn amlach na pheidio, rydym yn cyfeirio at gleientiaid mewn 
sefyllfaoedd lle maent yn agored i niwed neu lle gallent fod yn agored i niwed. 


Dulliau o adennill dyledion 


Mae yna reoliadau sy'n llywodraethu'r fframwaith cyffredinol ar gyfer adennill y 
dreth gyngor. Er gwaethaf hyn, mae canfyddiadau ein hymchwil yn dangos darlun 
amrywiol ar draws Cymru o ran y ffordd y caiff y rheoliadau hyn eu dehongli. 


Yn gyffredinol, credir bod awdurdodau'n well yn cyflawni agweddau gweinyddol 
mwy cyffredin ar waith adennill dyledion, gan gynnwys rhoi gwybod i aelwydydd am 
lefel eu hôl-ddyledion, y cymorth sydd ar gael a goblygiadau peidio â thalu; 
cyflymder yr ymateb i ymholiad, a pha mor hawdd yw hi i siarad â'r person cywir - 
gweler Graff 3 isod. 

A Graff 3: Sgoriau Cynghorwyr Cyngor ar Bopeth ar gyfer agweddau gweinyddu adennill dyledion treth 
gyngor gan awdurdodau lleol 

O edrych ar y materion hyn yn fwy manwl, ym mwyafrif yr achosion dywedodd 
cleientiaid wrthym eu bod nhw wedi cael eu hysbysu am eu hôl-ddyledion yn y lle 
cyntaf trwy lythyr, a sawl llythyr yn aml, a phrin iawn oedd y defnydd o ddulliau 
amgen o gyfathrebu megis galwadau ffôn. Mynegodd rhai cynghorwyr bryder 
ynglŷn â'r orddibyniaeth ar lythrennau, gan gredu y gallai dewisiadau eraill megis 
negeseuon testun ac e-bost fod yn fwy effeithiol. 


Fel y soniwyd eisoes, gall llythyrau ar eu pen ei hunain achosi problemau hefyd am 
amrywiaeth o resymau, e.e. gallant fod yn haws i'w hanwybyddu neu'n anaddas i 
bobl sydd â sgiliau llythrennedd gwael neu'r rhai nad Saesneg yw eu hiaith gyntaf. 


'Fe wnaethon nhw ddweud 'wnaethoch chi ddim ymateb i'n 
llythyron', oherwydd dw i ddim yn gwybod beth yw'r rheolau .. fe 
wnaeth y ganolfan waith dorri fy lwfans cyflogaeth a chymorth ac 
yna ei ddechrau eto, ond mae yna fwlch, ac [yn] y bwlch fe 
wnaethon nhw anfon y dreth gyngor ond doeddwn i ddim yn 
gweithio .. a dydy fy mudd-dal tai ddim yn cael ei stopio .. gan 
'mod i ddim yn dod o'r wlad yma dw i ddim yn gwybod bod yn 
rhaid i mi fod yn cael budd-dal yn barhaus' 


Cleient yn y De 


Thema gyson arall oedd yr amrywiaeth yn yr ymateb rhwng gwahanol swyddogion 
mewn awdurdod, 'mae'n dibynnu pwy sy'n codi'r ffôn'. Mae'r broblem wedi cael ei 
chodi gyda'r awdurdodau dan sylw. Dywedodd rhai cynghorwyr hefyd y byddent yn 
aml yn rhoi'r ffôn i lawr ac yna'n ffonio rywbryd eto yn y gobaith o gyrraedd 
swyddog 'mwy parod ei gymorth'. 


Mae ein gwaith ymchwil yn dangos hefyd fod elfennau o waith adennill dyledion 
sy'n gofyn am ymateb mwy ymatebol a all gymryd llawer o amser gan yr awdurdod 
yn cael eu hystyried yn llai cadarnhaol gan lawer o gynghorwyr. Mae hyn yn 
cynnwys i ba raddau y mae awdurdodau lleol yn ystyried ffyrdd gwahanol o gasglu 
dyled cyn ei throsglwyddo i asiantau gorfodi, eu parodrwydd i gadw cyfrifoldeb am 
y ddyled ar ôl iddi gael ei throsglwyddo i asiantau gorfodi, i ba raddau y mae 
fforddiadwyedd/amgylchiadau personol yn cael eu hystyried cyn i gamau adennill 
gael eu cymryd, a pha mor effeithiol ydynt wrth gefnogi dyledwyr mewn 
sefyllfaoedd lle maent yn agored i niwed - gweler Graff 4 isod. Mae'r ddau fater olaf 
yn cael eu hystyried yn nes ymlaen yn yr adroddiad. 

A Graff 4: Sgoriau Cynghorwyr Cyngor ar Bopeth ar gyfer arferion casglu dyledion awdurdodau lleol 


Pan ofynnwyd i gynghorwyr restru'r tri dull mwyaf cyffredin a ddefnyddir i adennill 
treth gyngor, o'u profiad nhw dywedodd bron i ddwy ran o dair ohonynt (6596) mai 
camau adennill gan asiantau gorfodi sydd fwyaf cyffredin '4, Dim ond 15% 0 
gynghorwyr ddywedodd mai didyniadau o fudd-daliadau oedd dull mwyaf cyffredin 
eu hawdurdod. Fodd bynnag, dyna oedd y dewis mwyaf cyffredin ond un (44%), 
gyda didyniad o gyflog (yr arferid cyfeirio ato fel ‘gorchymyn atafaelu enillion’) y 
3ydd dewis mwyaf cyffredin (27%). 


14 Fel y crybwyllwyd eisoes dylid ystyried y canfyddiad hwn yn y cyd-destun fod pobl yn fwy tebygol o 
droi at Cyngor ar Bopeth ar ôl i gamau gorfodi neu gamau drwy lys gael eu rhoi ar waith. 

Asiantau Didyniadau o Atafaelu Cynllun ad- 
gorfodi fudd-daliadau enillion dalu 


A Graff 5: Sgoriau'r dulliau casglu dyledion a ddefnyddir amlaf 


Unwaith eto, galluogodd yr ymchwil ansoddol i ni archwilio arferion casglu dyledion 
yn fwy manwl. Cyn dilyn unrhyw fath o gamau gorfodi, gan gynnwys didyniadau 
uniongyrchol o fudd-daliadau neu gyflogau, rhaid i'r awdurdod lleol ofyn i ynad am 
Orchymyn Atebolrwydd (LO). Clywsom am ddulliau amrywiol o ddefnyddio 
Gorchmynion Atebolrwydd ledled Cymru. Mae rhai awdurdodau lleol yn mynd ar 
drywydd achos llys am ddyledion mor isel â £50- £60 (mewn un achos eithafol 
defnyddiwyd gorchymyn o'r fath ar gyfer dyled o £3.95), tra mewn ardal arall mae 
gan yr awdurdod bolisi o beidio â defnyddio'r llysoedd ar gyfer dyled os yw'n is na 
lefel benodol gan nad yw'n gost-effeithiol. Clywsom hefyd am un awdurdod yn 
cyhoeddi pentyrrau o orchmynion fel mater o drefn ac eraill yn mynd ati i annog 
dyledwyr i beidio mynd i achosion llys - hyd yn oed pan fo dyledwyr eisiau 
manteisio ar y cyfle i gyflwyno eu hachos yn y llys. 


'Fis Medi diwethaf cefais lythyr yn dweud fod arna i £202 o dreth 
gyngor a'n bod am fynd â chi i'r llys, felly es i mewn i 
[siop-un-stop y cyngor] a dweud fy mod i fod i ymddangos yn y 
llys yr wythnos nesaf oherwydd y dreth gyngor, a dywedwyd 
wrtha i, does dim rhaid i chi ymddangos yn y llys [roedd y cleient 
wedi cynnig iddo gael ei gymryd o'i fudd-daliadau] .., wrth gwrs, 
wnes i ddim mynd i'r llys ac yna fe wnaethon nhw anfon y peth i 
ddwylo'r beilïaid' 

Cleient yn y De 

Mae dros hanner y cynghorwyr yn credu bod dyledion y dreth gyngor yn cael eu 
trosglwyddo i asiantau gorfodi'n llawer rhy gyflym mewn llawer o ardaloedd. 


e mae 5290 yn cytuno bod eu hawdurdod lleol yn trosglwyddo 
dyledion y dreth gyngor i feilïaid heb ystyried opsiynau eraill yn 
llawn 


Wrth ymchwilio i resymau posibl dros hyn siaradodd rhai cynghorwyr am ddiffyg 
adnoddau staff yn yr awdurdod i ddefnyddio dulliau eraill. Cyfeiriodd eraill at 
achosion a oedd wedi mynd at asiantau gorfodi yn y lle cyntaf, ond oedd wedi cael 
eu dychwelyd wedyn i'r awdurdod lleol er mwyn i ddidyniadau o fudd-daliadau neu 
atafaelu enillion gael eu trefnu. Mae hyn ar ôl i Cyngor ar Bopeth ddechrau 
ymwneud â'r achos fel arfer. 


Roedd cytundeb cyffredinol ymysg cynghorwyr y gellid gwneud mwy o ddefnydd o 
ddidyniadau o fudd-daliadau'n gynharach i adennill dyledion treth gyngor nag a 
wneir ar hyn o bryd. Yn aml hefyd, mae'n well gan gleientiaid weld dull o'r fath yn 
cael ei ddefnyddio gan y gellir rhagweld taliadau a'i fod yn eu galluogi i gyllidebu. 
Gydag un neu ddau o eithriadau, teimlwyd yn gyffredinol bod awdurdodau lleol yn 
amharod i ddilyn y trywydd hwn ac, yn fwy aml na pheidio, eu bod yn ei weld fel y 
dewis olaf posibl. Mae cynghorwyr yn cydnabod fod hyn yn debygol oherwydd bod 
adennill y ddyled yn cymryd mwy o amser, fodd bynnag, mae hefyd yn helpu i 
hwyluso cynllun ad-dalu mwy cynaliadwy ac yn sicrhau bod rhywfaint o'r ddyled yn 
cael ei had-dalu o leiaf. 


Teimlwyd mewn rhai ardaloedd bod awdurdodau lleol yn fwy parod i ystyried 
atafaelu enillion ar gyfer dyledwyr sy'n gweithio. Fel gyda didyniadau uniongyrchol 
gall y dull hwn gael ei ffafrio gan gleientiaid hefyd am resymau tebyg. Crybwyllwyd 
lefel ad-daliadau o'r fath fel pryder penodol, fodd bynnag, gan fod yna achosion 
wedi bod lle mae cleientiaid wedi cael eu gadael gyda fawr ddim arian i dalu rhent a 
chostau byw eraill. 


e. Dywedodd 4590 o gynghorwyr eu bod wedi gweld achosion yn 
ystod y flwyddyn ddiwethaf lle'r oedd didyniadau o 
fudd-daliadau neu atafaelu enillion wedi arwain at gleient yn 
mynd i drafferthion ariannol pellach. 


Gan amlaf caiff didyniadau o fudd-daliadau a gorchmynion atafaelu enillion eu 
hystyried yn ffafriol gan gynghorwyr, fodd bynnag, roedd gwahaniaeth barn 
ynghylch a ddylai'r awdurdod fod yn gallu defnyddio'r naill ddull neu'r llall heb yr 
angen am Orchymyn Atebolrwydd, fel sy'n wir ar gyfer didyniadau mewn perthynas 
â dyledion tanwydd a dŵr . Mae rhai'n credu bod y ffaith bod yn rhaid i 
awdurdodau lleol brofi atebolrwydd yn allweddol. Yn yr arolwg ar-lein roedd dros 

ddau o bob pum cynghorydd (4396) yn anghytuno â'r cynnig hwn mewn perthynas â 
didyniadau o fudd-daliadau (gyda 2996 yn anghytuno'n gryf) a mwy na hanner (5290) 
yn anghytuno mewn perthynas â gorchymyn atafaelu enillion (3196 yn gryf). 


Roedd mwy o gynghorwyr o blaid cyfyngu ar faint o amser y mae pobl yn atebol am 
ddyledion y dreth gyngor pan na fu unrhyw gysylltiad â'r dyledwr. 


e Roedd 45% yn cytuno (26% yn gryf) y dylai hyn gael ei gyfyngu i 
dair blynedd ar ôl i Orchymyn Atebolrwydd gael ei gyhoeddi, o'i 
gymharu â 2290 a oedd yn anghytuno. 


Yn ystod y gwaith ymchwil dywedodd cynghorwyr fod trefniadau i sefydlu 
cynlluniau ad-dalu cyn cymryd camau gorfodi yn cael eu defnyddio'n llai aml fel dull 
cychwynnol, er bod cynghorwyr yn ardaloedd rhai awdurdodau'n dweud bod hyn 
yn digwydd yn eu hardal nhw. Yn yr un modd, anaml os o gwbl y mae galwad 
statudol am achos methdaliad, gorchmynion arwystlo ac achosion traddodi yn cael 
eu defnyddio. Mewn un ardal, teimlwyd bod cynnydd wedi bod mewn achosion 
traddodi yn yr ychydig fisoedd diwethaf, ond eu bod yn credu bod hyn yn fwy 'i 
ddychryn pobl i weithredu'. Mewn ardal arall gall y dull hwn gael ei ddefnyddio os 
oes dyled hanesyddol iawn. 


Astudiaeth achos 


Mae David* yn byw gyda'i bedwar plentyn (dau ohonynt dan 16 oed) ac un wyres. 
Gyrrwr Iori yw David, ond nid yw wedi gallu gweithio yn ddiweddar oherwydd methiant 
yr arennau. Mae'n disgwyl am drawsblaniad. Mae'n derbyn budd-daliadau ac mae 
wrthi'n gwneud cais am Daliad Annibyniaeth Bersonol. Mae'n berchen ar ei dŷ gyda 
morgais ac mae'n cael trafferth cyson wrth geisio talu'r taliadau morgais a biliau 
hanfodol eraill y cartref. Mae ei filiau trydan, y mae'n eu talu drwy fesurydd rhagdalu, 
yn uchel iawn ac mae ganddo ôl-ddyledion ar ei fil dŵr hefyd. 


Mae ei broblemau gyda thaliadau treth gyngor yn mynd yn ôl dros ddegawd a 
dechreuodd y problemau mewn perthynas ag eiddo yr etifeddodd ef a'i frodyr gan ei 
fam. Roedden nhw'n mynd trwy achos methdaliad a dywedodd y derbynnydd wrthynt 


y byddai'r ddyled treth gyngor oedd yn ddyledus ar gyfer yr eiddo yn cael ei thalu ar ôl 
gwerthu'r eiddo. Ychydig flynyddoedd yn ddiweddarach cawsant wybod nad oedd hyn 
wedi digwydd. Ar ôl holi'r Cyngor ynghylch y sefyllfa ar y pryd dywedwyd wrtho y 
byddai'r dreth gyngor oedd yn ddyledus ar yr eiddo yn cael ei dileu fwy na thebyg. 
Ychydig cyn y Nadolig 2014, ag yntau yn yr ysbyty, cafodd hysbysiad fod ganddo ryw 
£4,000 o ôl-ddyledion treth gyngor ar yr eiddo hwn. 


Mae'n teimlo fel pe na bai wedi derbyn unrhyw gymorth gan y Cyngor yn ystod y 
cyfnod hwn. Ar y llaw arall roedd yn teimlo bod y swyddog y siaradodd ag ef yn eithaf 
ystyfnig, gan awgrymu y byddent am i'r ddyled gael ei chlirio'n gyflym. O ganlyniad 
roedd yn credu mai'r unig ffordd i atal achos methdaliad eto oedd gwneud taliad 
mawr. Er y byddai hynny'n anodd iddo ef a'i deulu, cynigiodd dalu'r ddyled drwy wneud 

rhandaliadau misol o £1,000. Roedd yn gweithio ar y pryd, felly'n meddwl y gallai 
ddefnyddio cerdyn credyd i glirio'r ddyled cyn gynted â phosibl - wnaeth neb ofyn iddo 
am ei amgylchiadau. Ar ôl i hyn gael ei drefnu datblygodd fethiant yr arennau a 
dirywiodd ei iechyd a'i sefyllfa ariannol yn gyflym. Nid oedd yn gallu gweithio mwyach 
ac roedd yn cael cryn drafferth gyda'r ad-daliadau. Yna derbyniodd fil pellach am tua 
£4,000 mewn ôl-ddyledion y dreth gyngor a oedd wedi digwydd o ganlyniad i 
newidiadau i'w hawliadau Gostyngiadau'r Dreth Gyngor (CTR) am y cyfnodau y 
medrodd weithio. Gan iddo wneud cais am y Lwfans Cyflogaeth a Chymorth (ESA) a'r 
CTR gyda'i gilydd, roedd wedi cymryd yn ganiataol y byddai ei CTR yn stopio ar yr un 
adeg â'i hawliad am ESA. Cafodd ei fygwth eto gyda methdaliad. Mae'n gweld biliau'r 
dreth gyngor yn ddryslyd iawn. Pan oedd wedi ceisio cael eglurhad am y swm oedd yn 
ddyledus rhoddwyd ffigurau iddo â hyd at £1,000 o wahaniaeth rhyngddynt. 


Pan dderbyniodd hysbysiad am yr ôl-ddyledion diweddaraf roedd wedi talu'r rhan 
fwyaf o'i ddyled treth gyngor wreiddiol. Dywedodd ei Weithiwr Cymdeithasol y dylai 
siarad â Cyngor ar Bopeth. Oherwydd ei iechyd a'i sefyllfa ariannol gyfredol, yn ogystal 
â chwestiynau oedd yn parhau am ei atebolrwydd am y ddyled wreiddiol, cafodd 
gymorth gan Cyngor ar Bopeth i gyflwyno gwrthwynebiad a chafodd y cais am 
fethdaliad ei dynnu'n ôl gan y Cyngor ym mis Hydref 2015. Fe wnaethant gytuno i dalu 
costau'r llys hefyd. Maent yn gwadu iddynt gael unrhyw wybodaeth am ei 
amgylchiadau er bod y rhain wedi cael eu trafod yn flaenorol. Gwnaeth Cyngor ar 
Bopeth gais hefyd i'r ddyled gael ei dileu, ond nid yw David na Cyngor ar Bopeth wedi 
clywed dim gan y Cyngor yn ystod y misoedd diwethaf. Hyd yma nid ydynt wedi gofyn 
am yr arian sy'n dal i fod yn ddyledus, felly nid yw'n gwybod lle mae'n sefyll, mae'n 
ansicr am yr hyn fydd yn digwydd yn y dyfodol, ac a fydd yn gallu fforddio'r ad-daliadau 
os byddant yn gofyn iddo ad-dalu'r ddyled rywbryd eto. 


*Newidiwyd yr enw i'w gadw'n anhysbys 


Problemau ac effeithiau 


Defnyddio asiantau gorfodi 


Mae llawer o gynghorwyr o'r farn bod eu hawdurdod lleol yn llawer rhy barod i 
ddefnyddio asiantau gorfodi ac nad ydynt yn caniatâu digon o amser i ystyried 
opsiynau ad-dalu eraill. Roedd hyn yn cael ei grybwyll yn aml fel un o'r problemau 
mwyaf sy'n gysylltiedig â'r ffordd y mae dyledion treth gyngor yn cael eu casglu'n 
lleol. 


Mae'n ymddangos bod y rhan fwyaf o'r problemau sy'n gysylltiedig ag asiantau 
gorfodi'n digwydd pan fo asiantau allanol yn cael eu defnyddio. Mae bron pob 
awdurdod lleol yng Nghymru'n defnyddio asiantau allanol i ryw raddau, ond mae 
rhai yn eu defnyddio ar y cyd ag asiantau mewnol. Ar y cyfan dywedodd 
cynghorwyr fod ganddynt lai o bryderon am yr ail o'r ddau ddull. 

Drwy gydol ein gwaith ymchwil, clywsom am ymddygiad gor-frwdfrydig a bygythiol 
gan asiantau gorfodi, yn enwedig asiantau allanol, gan gynghorwyr a chleientiaid fel 
ei gilydd. Mae'r straen a'r pryder mae hyn yn achosi i ddyledwyr yn amlwg. 
Disgrifiodd cleientiaid y broses fel un 'frawychus', oedd yn gwneud iddynt deimlo eu 
bod yn cael eu 'herlid', yn ‘sâl yn gorfforol' ac yn ‘byw ar ymyl y dibyn'. 


Mae enghreifftiau o ymddygiad o'r fath yn cynnwys: 


Mynediad drwy orfodaeth 
Cymryd rheolaeth o nwyddau wedi'u hurbwrcasu 

e Ymweld yn ystod oriau anghymdeithasol e.e. yn gynnar iawn yn y bore neu'n 
hwyr yn y nos 
Peidio gadael pan fydd plentyn yn ateb y drws 
Ymddygiad bygythiol/gwawdlyd yn gyffredinol e.e. dweud y byddai'r plant yn 
cael eu rhoi mewn gofal; dynwared yr heddlu; bygwth y bydd pobl yn colli eu 
tŷ; hebrwng cleient i'r twll yn y wal, bygwth cymryd anifeiliaid anwes. 


Cyflwynwyd deddfwriaeth a Safonau Cenedlaethol diwygiedig gan Lywodraeth y DU 
ym mis Ebrill 2014 i wella'r broses o reoleiddio asiantau gorfodi '?, fodd bynnag mae 
gan gynghorwyr safbwyntiau cymysg ynghylch a yw hyn wedi gwella sefyllfa 
cleientiaid. 


'Roedden nhw ar ein holau ni drwy'r amser .. [enw'r cwmni beili], 
yn dod am 5.10 yn y bore, un bore roedden ni yn y gwely ac 
roedd e'n curo ein drws cefn ni, hefyd, daeth i mewn drwy'n 
gardd gefn ni ac roedd yn curo ar y drws cefn .. gweiddi drwy'r 
blwch llythyrau .. maen nhw'n dod eto wedyn yn hwyr yn y nos, 
tua 10.30. Fe wnes i gwyno amdanyn nhw wedyn' 


Cleient yn y De 


Mae mwy na dau o bob pum cynghorydd a gymerodd ran yn ein harolwg ar-lein 
(4596) o'r farn nad oedd y ddeddfwriaeth wedi gwella sefyllfa cleientiaid, gydag 
ymddygiad gwael asiantau gorfodi yn parhau (fel y disgrifir uchod) a fawr ddim 
eglurhad ynghylch bod yn agored i niwed. Roedd bron i 3 o bob 10 (2996) yn 
ystyried bod y sefyllfa yn 'well/llawer gwell', tra bod bron un o bob pump (1996) yn 
meddwl ei bod yn 'waeth /llawer gwaeth'. 


1? Daeth Rheoliadau Ardystio Asiantau Gorfodi 2014 i rym ar 6 Ebrill 2014. Ochr yn ochr â hyn, mae 
'Cymryd Rheolaeth Nwyddau: Safonau Cenedlaethol'(Ebrill 2014) yn pennu safonau gofynnol hefyd 
ynglŷn â sut y disgwylir i asiantau gorfodi, yr asiantaethau sy'n eu cyflogi a'r credydwyr sy'n defnyddio'u 
gwasanaethau (gan gynnwys awdurdodau lleol) ymddwyn wrth adennill dyledion. Nid yw'r safonau'n 
gyfreithiol rwymol ond bwriedir iddynt gefnogi'r ddeddfwriaeth sy'n sail iddynt. 

@ Lawer gwell 2% 
@ Gwell 27% 


@ Wedi aros yr un 
fath 4596 


(2 Gwaeth 1696 
Llawer gwaeth 
3% 

Ddim yn gwybod 
6% 





A Graff 6: Effeithiolrwydd canfyddedig deddfwriaeth newydd /Safonau Cenedlaethol diwygiedig ar 
gyfer asiantau gorfodi a'r sefyllfa ar gyfer cleientiaid 

Cyfeiriodd cynghorwyr a oedd yn teimlo bod y sefyllfa wedi gwella at symleiddio 
ffioedd a chreu cod o safonau sy'n ei gwneud yn haws i ddal asiantau gorfodi i 
gyfrif. Roedd cynghorwyr a oedd yn ystyried bod y ddeddfwriaeth wedi gwneud 
pethau'n waeth yn cyfeirio'n bennaf at y ffioedd uwch a'r effaith y gallai hyn ei chael 
ar barodrwydd awdurdodau lleol i gymryd dyledion yn ôl wedi iddynt gael eu 
trosglwyddo i asiant gorfodi. Roedd un neu ddau'n credu bod asiantau wedi dod yn 
fwy bygythiol gan nad ydynt yn gallu codi tâl am bob ymweliad mwyach. 


Roedd pryder cyffredinol ynghylch priodoldeb y dull hwn pan fydd dyledwyr ar 
fudd-daliadau neu mewn gwaith afreolaidd/cyflog isel gydag adnoddau ariannol 
cyfyngedig iawn. Mynegwyd pryder hefyd ynghylch y /efelau o ddyled y defnyddir 
camau gorfodi ar eu cyfer weithiau. Dim ond gwaethygu mae'r sefyllfaoedd hyn pan 
fydd ffioedd a thaliadau wedi cael eu hychwanegu at y ddyled. 

'Mae'n amlwg 'mod i'n gwybod fy mod i mewn dyled ond dyw ei 
hanfon at y beilïaid yn gwneud dim lles .. mae'n amlwg bod 
hynny'n eich dychryn chi .., ydyn nhw'n credu y byddan nhw'n 
eich dychryn i dalu'r arian, ond pan nad oes gennych chi arian i 
dalu .. rydych chi'n meddwl pam ydych chi'n gwneud hynny, pam 
ydych chi'n codi £200 a mwy, 'mae'n hurt ei fod wedi cynyddu 
gymaint .. Rwy'n deall bod peidio agor y post [yn gwneud 
pethau'n waeth], ond doedden nhw ddim yn gwrando ar yr 
amgylchiadau y tu ôl i hynny i gyd chwaith' 


Cleient yn y De 


Pa fydd camau gorfodi'n cael eu cymryd mae'r dyledwr yn dod yn atebol am 
unrhyw gostau llys a chostau gorfodi dilynol. £70 yw cost Gorchymyn Atebolrwydd 
'nodweddiadol' yng Nghymru. Mae'r strwythur codi tâl ar gyfer asiantau gorfodi 
wedi newid yn dilyn y ddeddfwriaeth ddiweddar. Caiff ffioedd bellach eu rhannu'n 
dri cham bellach - cydymffurfio, gorfodi a gwerthu, gyda ffioedd sefydlog o £75, 
£235 a £110 yn y drefn honno. Dim ond unwaith y gellir codi'r ffi ar gyfer pob cam 
o'r broses, waeth faint o waith sydd ynghlwm wrth y cam hwnnw. Cyn hyn roedd y 
strwythur ffioedd yn fwy cymhleth ac yn llai tryloyw. Fodd bynnag, mae'r hen reolau 
yn dal yn debygol o fod yn berthnasol os dechreuodd y camau gorfodi cyn 6 mis 
Ebrill 2014. 


Siaradodd y rhan fwyaf o gleientiaid a oedd wedi bod yn y sefyllfa hon am gael 
gwybod am y costau ychwanegol hyn mewn llythyrau ond dywedodd cynghorwyr 
nad yw cleientiaid yn deall y strwythur ffioedd yn aml mewn gwirionedd. 


e Roedd 55% o gynghorwyr yn cytuno (38% yn gryf) bod ffioedd a 
thaliadau yn dilyn camau gorfodi yn fwy na'r ddyled treth gyngor 
wreiddiol yn y pen draw yn aml. 


Siaradodd cynghorwyr am lawer o achosion hefyd pan fo camau gorfodi yn cael eu 
rhoi ar waith er nad oes gan gleientiaid fawr ddim o werth i'w gymryd, os o gwbl. 
Dywedodd eraill, er bod bygythiadau niferus yn cael eu gwneud a bod asiantau 
gorfodi'n gallu cymryd rheolaeth dros nwyddau (mae hyn yn cynnwys clustnodi a 
rhoi gwerth ar eitemau), yn eu profiad mae'n anarferol iddynt gymryd neu werthu 
eiddo mewn gwirionedd. 


16 Yn ogystal â ffioedd sefydlog mae yna ffioedd/treuliau eraill y gall asiantau gorfodi eu codi. Maent yn 
dibynnu ar lefel y ddyled sydd i'w hadennill fel arfer neu dreuliau eraill sy'n deillio o gamau 
gweithredu'r beili e.e. costau storio. 

'Mae'n ymddangos bod y Cyngor yn gwneud fel y mynnant gan fy 
mod i newydd gael cleient gydag [un cwmni beili], fe aethon nhw 
i mewn i'r tŷ, a gweld nad oes gan y cleient ddim byd o gwbl i'w 
gymryd, felly fe wnaethon nhw drosglwyddo'r achos yn ôl i'r 
Cyngor ac fe wnaeth y Cyngor ei roi'n syth i [gwmni beili arall], 
felly bydd y cleient yn mynd drwy hyn i gyd eto' 


Cynghorydd yn y De 


Er yn llai cyffredin, fe wnaethom glywed am enghreifftiau gan gleientiaid o asiantau 
gorfodi yn barod eu cymorth ac yn dangos cydymdeimlad. 


Roedd tystiolaeth mewn rhai ardaloedd hefyd fod awdurdodau lleol wedi newid eu 
hagwedd tuag at orfodi yn y blynyddoedd diwethaf gydag asiantau'n cael eu 
defnyddio'n fwy fel dewis olaf, neu lle mae'r awdurdod yn ystyried lleihau'r defnydd 
ohonynt. 


Pobl agored i niwed 


Mae Safonau Cenedlaethol y Weinyddiaeth Gyfiawnder yn rhestru sawl grŵp o bobl 
a allai gael eu hystyried yn bobl agored i niwed (gan gynnwys pobl ag anabledd, 
pobl sy'n ddifrifol wael, pobl sy'n ddi-waith, pobl hŷn; teuluoedd unig riant a rhai 
sydd wedi cael profedigaeth yn ddiweddar), fodd bynnag maent yn mynd ymlaen i 
ddweud bod angen asesu pob achos yn unigol '7, Mae nifer o'r safonau'n cyfeirio at 
sut y dylai asiantau gorfodi a chredydwyr (awdurdodau lleol yr achos hwn) 
ymddwyn pan welir bod dyledwr mewn sefyllfa lle maent yn agored i niwed. Mae 
hyn yn cynnwys cael gweithdrefnau wedi'u cytuno ar y ffordd y dylid ymdrin â 
sefyllfaoedd o'r fath. 


Mae llawer o gleientiaid sy'n troi at Cyngor ar Bopeth am gymorth mewn 
sefyllfaoedd lle maent yn agored i niwed. Felly, rydym yn awyddus i gael gwybod 
beth yw barn cynghorwyr ar y graddau y mae materion sy'n ymwneud â bod agored 
i niwed yn cael eu hystyried drwy gydol y broses adennill dyledion treth gyngor. 


Er gwaethaf y Safonau Cenedlaethol mae ein hymchwil yn dangos sut mae 
agweddau awdurdodau lleol ac asiantau gorfodi yn amrywio wrth ymdrin â phobl 
agored i niwed ar hyd a lled Cymru. 


17 https//www.gov.uk/government/publications/bailiffs-and-enforcement-agents-national-standards 

e Roedd bron i hanner (4996) y cynghorwyr yn anghytuno bod eu 
hawdurdod lleol yn dda am ganfod a yw cleient yn agored i 
niwed cyn gwneud cais am Orchymyn Atebolrwydd/mynd ar 
drywydd camau gorfodi, o'i gymharu â 21% a oedd yn cytuno 


Unwaith y bydd y broses orfodi ar y gweill, teimlwyd y gall rhai awdurdodau lleol 
fod yn amharod hefyd i adalw achosion gan asiantau gorfodi hyd yn oed ar ôl deall 
bod dyledwr yn agored i niwed. 


e Roedd 43% o gynghorwyr yn ystyried parodrwydd eu hawdurdod 


i adalw achosion o'r fath yn 'wael/gwael iawn' pan na fyddant 
wedi sylweddoli'n llawn neu ddeall bod dyledwr mewn sefyllfa 
agored i niwed, o gymharu â 30% a ddywedodd bod eu 
hawdurdod yn 'dda/da iawn' 


Nid yw'n syndod bod diffyg ystyriaeth i faterion yn ymwneud â bod agored i niwed 
wedi cael ei grybwyll yn ddigymell fel un arall o'r problemau mwyaf sy'n gysylltiedig 
â'r ffordd y mae dyled y dreth gyngor yn cael ei chasglu yn eu hardal ar hyn o bryd. 


Ategwyd y safbwyntiau uchod yn ystod yr ymchwil ansoddol, gyda rhai cynghorwyr 
yn dweud nad oes gan eu hawdurdod unrhyw bolisi cyson ynghylch pobl agored i 
niwed. O ganlyniad, maent yn ei chael yn anodd yn gyson i'w cael i dderbyn 
tystiolaeth bod pobl yn agored i niwed. Roedd yr enghreifftiau a roddwyd yn 
cynnwys achosion lle bu profedigaeth deuluol, a lle mae cleientiaid wedi bod yn ffoi 
rhag trais yn y cartref, yn cael triniaeth ar gyfer canser neu fod ganddynt 
broblemau iechyd meddwl. 


'Dydyn nhw ddim yn asesu [y sefyllfa o ran bod yn agored i 
niwed] o gwbl .. dyw'r awdurdod lleol ddim wedi gofyn am 
unrhyw beth erioed .. dydyn nhw ddim yn ystyried unrhyw un yn 
agored i niwed .. [manylu ar sgwrs rhwng cynghorydd a'r 
awdurdod], 'dw i'n gwybod eich bod chi wedi dweud ei bod wedi 
dioddef trais yn y cartref, bod ei chanser wedi dod nôl 
ddwywaith, a'i bod hi'n derbyn Lwfans Cyflogaeth a Chymorth, 
ond beth sy'n gwneud i chi feddwl ei bod hi'n agored i niwed?'- a 
finne'n meddwl, 'rydych chi newydd enwi pob rheswm posib! 


Cynghorydd yn y Gogledd 

Roedd yn galonogol clywed tystiolaeth hefyd o arfer da mewn rhai ardaloedd gyda 
chynghorwyr yn dweud bod eu hawdurdod yn dangos cydymdeimlad ac yn 
rhesymol ar ôl iddynt gael gwybod bod y dyledwr mewn sefyllfa fregus. Roedd 
camau dilynol yn cynnwys gohirio taliadau i gyfrifon dros dro a pharodrwydd i 
dderbyn tystiolaeth lafar bod cleient yn agored i niwed gan gynghorwyr fel nhw fel 
cyfryngwyr trydydd parti y gellir ymddiried ynddynt. 


'Dw i heb gael cais uniongyrchol gan y Cyngor i ddarparu 
tystiolaeth o broblemau iechyd meddwl .. maen nhw wedi 
derbyn ein gair ni .. os ydyn nhw'n derbyn budd-dal fel Lwfans 
Cyflogaeth a Chymorth neu Daliad Annibyniaeth Bersonol, mae 
hynny'n help' 


Cynghorydd yn y De 


Yn gyffredinol, roedd cynghorwyr ledled Cymru yn fwy beirniadol fyth hyd yn oed o 
ddulliau asiantau gorfodi o ymdrin â phobl agored i niwed, yn enwedig pan oedd 
asiantaethau allanol yn cael eu defnyddio. Mae hyn yn debygol o fod oherwydd bod 
yr un cwmnïau'n gweithredu ledled Cymru. 


Er y gall cwmnïau honni bod ganddynt bolisïau ynghylch ymdrin â phobl agored i 
niwed, y farn gyffredinol yw y gall eu diffiniadau fod yn gyfyngedig iawn. Maen 
nhw'n fwy amharod hefyd i dderbyn tystiolaeth lafar gan gynghorwyr fod cleient 
mewn sefyllfa agored i niwed, ac anaml y byddant yn ystyried amgylchiadau cleient 
neu fynd ati'n rhagweithiol i ganfod a yw'n agored i niwed. 


'Dydyn nhw ddim yn cydnabod sefyllfaoedd lle mae pobl yn 
agored i niwed rhyw lawer .. mae angen edrych ar yr holl system 
eto gan nad yw defnyddio grym i gael arian gan rywun heb 
unrhyw arian byth yn mynd i weithio .. rydym yn dweud wrthych 
eu bod yn agored i niwed, nid creu rhyw stori ydym ni, pam 
fydden ni'n gwneud hynny, felly os yw'r wybodaeth yn cael ei rhoi 
gan asiantaeth allanol fel ni, yna dylent dderbyn hynny' 


Cynghorydd yn y De 

Fforddiadwyedd 


Mae parodrwydd rhai awdurdodau lleol yng Nghymru i fynd ar drywydd camau 
gorfodi yn cael ei adlewyrchu hefyd yn safbwyntiau'r cynghorwyr ar y graddau mae 
fforddiadwyedd yn cael ei ystyried cyn y cymerir camau o'r fath. 


e Roedd 4996 o'r farn bod y graddau y mae gallu'r cleient i 
dalu/amgylchiadau'r cleient yn cael eu hystyried cyn i gamau 
adfer gael eu rhoi ar waith yn 'wael/gwael iawn', gyda dim ond 
20% o'r farn ei fod yn 'dda/da iawn'. 


Cyfeiriodd nifer o gleientiaid at drefniadau yr oeddent wedi'u gwneud gyda'u 
hawdurdod lleol neu asiant gorfodi i ad-dalu eu dyledion. Yn aml, roeddent yn 
teimlo nad oeddent wedi cael fawr o ddewis o ran trefnu cynlluniau ad-dalu, heb 
ddim ystyriaeth o gwbl o'u gallu i dalu neu eu hamgylchiadau, a fawr ddim cyfle i 
drafod, os o gwbl. Mae hyn yn groes i arferion da sefydledig yn y sector credydwyr 
ehangach. Soniodd sawl un am eu rhwystredigaeth ynghylch hyn. 


'Roedden nhw eisiau £165 y mis ac roedd gennym ni £240 yr 
wythnos, ac yn talu £82 mewn rhent .. Es i'n ôl a gofyn iddyn nhw 
ostwng y swm, ond gwrthod wnaethon nhw .. Roeddwn i'n 
derbyn fy mod mewn dyled, yr hyn sy'n fy nychryn fwyaf yw y 
byddaf yn cael bil treth gyngor newydd ym mis Ebrill, felly does 
dim ffordd yn y byd y byddai'n gallu talu hwnnw' 


Cleient yn y De 


Clywsom enghreifftiau o awdurdodau ac asiantau'n gofyn am symiau 
anfforddiadwy, naill ai cyfandaliadau mawr neu daliadau wythnosol o rhwng £20 a 
£40. Weithiau roedd rhai sydd â dyledion treth gyngor lluosog yn talu symiau 
anfforddiadwy tebyg i'w hawdurdod ac i asiant gorfodi, neu asiantau gorfodi 
lluosog ar gyfer gwahanol ddyledion. I roi hyn mewn cyd-destun, dywedodd dros 
draean (3596) o'r holl gleientiaid ag ôl-ddyledion treth gyngor a gafodd gymorth gan 
ganolfan Cyngor ar Bopeth leol yng Nghymru y llynedd bod ganddynt incwm net 
cartref o £ 599 neu lai'r mis °. Mewn sawl achos roedd ad-daliadau wedi bod yn 
anghynaladwy neu'n anodd eu cynnal wrth i'w hamgylchiadau newid. 


18 Gweler troednodyn 10 

'Roedd [y Cyngor] eisiau i mi ad-dalu swm nad oeddwn i'n gallu ei 
fforddio, roedd tua £80 y mis dw i'n meddwl .. Dywedais wrthyn 
nhw na allwn ei fforddio ac roedden nhw'n eitha' anhyblyg 
ynglŷn â gallu derbyn dim llai. . ac yna yn olaf daeth cnoc ar y 
drws .. mi wnaeth y dyn a alwodd adael llythyr i mi gysylltu ag ef, 
ac mi wnes i hynny .. roedd o'n hynod o anghwrtais .. ac yna 
roedd yn £100, roedd am gael £100 y mis .. dywedais nad oedd 
dim posib i mi fforddio £100 y mis ac yn y bôn dyna ddiwedd y 
sgwrs, roedd hi'n £100 neu ddim byd' 


Cleient yn y Gogledd 


Dywedodd cynghorwyr y bydd cleientiaid yn cytuno'n aml i gynlluniau ad-dalu na 
allant eu fforddio, yn enwedig pan fydd asiantau gorfodi yn ymdrin â nhw, er mwyn 
gwneud i'r sefyllfa 'fynd o'u golwg nhw'. 


'Fe wnes i drafod y mater gyda'r Cyngor ac yna, i fod yn onest 
gyda chi, fe wnes i roi'r gorau i dalu eto .. roedden nhw'n gofyn 
am £40 yr wythnos, roedd hynny'n llawer o arian..' 


Cleient yn y De 


Fodd bynnag, unwaith y bydd Cyngor ar Bopeth yn ymwneud ag achos, mae'n 
ymddangos bod y sefyllfa'n gwella mewn rhai ardaloedd, gyda mwy o awdurdodau 
lleol yn barod i ystyried amgylchiadau ariannol cleient wrth bennu lefelau ad-dalu a 
thrafod taliadau pan fydd cleient yn methu eu fforddio nhw - gweler Graff 7. Roedd 
tua dau gynghorydd o bob pump, fodd bynnag, yn teimlo nad oedd eu hawdurdod 
yn dda nac yn wael, gan nodi bod llawer o le i wella o hyd. 

A. Graff 7: Sgoriau Cynghorwyr Cyngor ar Bopeth i barodrwydd awdurdodau lleol i ystyried 
amgylchiadau ariannol cleient ar ôl iddynt ddechrau ymdrin ag achos 


Gofynnwyd i gynghorwyr hefyd i ba raddau mae eu hawdurdod lleol yn defnyddio'r 
Datganiad Ariannol Cyffredin (CES)? i helpu i sicrhau cynigion i dalu sy'n 
fforddiadwy i ddyledwyr treth gyngor. Dywedodd bron i chwarter (2490) y caiff ei 
ddefnyddio 'bron bob amser', gyda 36% ychwanegol yn dweud y caiff ei ddefnyddio 


'weithiau'. 


@ Bron bob tro 

A Graff 8: Defnydd canfyddedig o Ddatganiad Ariannol Cyffredin gan awdurdodau lleol 


19 Gweler troednodyn 4 

Ers 2002 mae'r CFS wedi darparu dull tryloyw, safonol, seiliedig ar egwyddorion 
sydd wedi'i brofi ar gyfer paratoi datganiadau ariannol, a sut y dylid cyfrifo 
ad-daliadau fforddiadwy ar gyfer dyledion. Yn ddiweddar, mae'r Gwasanaeth 
Cynghori Ariannol wedi cyhoeddi lansiad datganiad ariannol diwygiedig, y cyfeirir 
ato fel y Datganiad Ariannol Safonol (SFS), a fydd yn cael ei ddefnyddio o 1 Mawrth 
2017 ymlaen. Mae'r SFS wedi cael ei ddatblygu ar y cyd â darparwyr cyngor mawr 
(yn cynnwys Cyngor ar Bopeth ), credydwyr, cymdeithasau masnach ac 
asiantaethau ansolfedd. Mae'n darparu un set o gategorïau incwm a gwariant gyda 
chanllawiau gwariant a fydd yn cael eu defnyddio ar draws y sector. Y nod yw 
cyflwyno mwy o gysondeb i'r ffordd y mae asesiadau fforddiadwyedd yn cael eu 
cofnodi a'u hystyried wrth bennu ad-daliadau.” 


Yn ystod y gwaith ymchwil ansoddol cyfeiriodd cynghorwyr yn gyson at bolisi llawer 
o awdurdodau lleol i gasglu unrhyw ôl-ddyledion o fewn y flwyddyn filio gan 
ddweud mai dyna'r rheswm pennaf pam mae ad-daliadau'n cael eu gosod ar lefelau 
anfforddiadwy ar gyfer dyledwyr yn aml. Mae cyfarwyddiadau dilynol i asiantau 
gorfodi i adennill y ddyled cyn diwedd y flwyddyn yn golygu hefyd y gallant fod yn 
amharod i drafod. Mewn llawer o achosion, dim ond pan fydd y cleient yn methu 
talu y bydd asiantau yn ystyried trafod ad-daliadau. 


'Mae eu polisi nhw eu hunain yn glir bob amser, yn ôl y disgwyl, 
ei fod cyn diwedd y flwyddyn filio .. rydym yn gweld llawer o 
gleientiaid sy'n dod atom ni ac yn syml yr hyn sy'n digwydd yw 
bod balans y ddyled yn cael ei rannu rhwng nifer y misoedd sydd 
ar ôl yn y flwyddyn .. felly mae'n hollol dwp .. £375 ym mis 
Rhagfyr, Ionawr a Chwefror i'w glirio cyn y bil newydd .. felly ar 
gyfer llawer o'r cleientiaid hyn sy'n cael Gostyngiadau'r Dreth 
Gyngor, budd-dal tai, maen nhw wedi cael llawer iawn o 
wybodaeth gan y cleient, felly mae gofyn i gleient o'r fath dalu 
balans fel yna yn gwastraffu amser pawb' 


Cynghorydd yn y De 


Clywsom dystiolaeth fwy manwl am barodrwydd rhai awdurdodau lleol i drafod 
unwaith yr oedd dyledwr wedi gofyn am gymorth gan asiantaeth gynghori fel 
Cyngor ar Bopeth. 


29 https;//www.moneyadviceservice.org.uk/en/corporate/press-release-standard-financial-statement 

'Siaradodd [Enw'r cynghorydd Cyngor ar Bopeth] â'r beilïaid a 
nawr dw i'n talu £50 y mis, sy'n llawer gwell na £30 yr wythnos .. 
ers i mi gael llythyr am y cynllun talu does yna ddim straen yn fy 
mywyd' 


Cleient yn y Gogledd 


Mae tua un o bob pum cleient sydd wedi gofyn am help gan Cyngor ar Bopeth yng 
Nghymru eleni mewn perthynas â dyled treth gyngor yn/wedi cael cymorth i wneud 
cais am orchymyn gostwng dyled (DRO). Mae'r dreth gyngor yn 'ddyledion 
cymhwyso' ar gyfer DRO. 


Mewn achosion eraill dywedodd rhai cynghorwyr y gall eu hawdurdod fod yn 
amharod i ddileu'r ddyled yn rhagweithiol, hyd yn oed pan fyddai amgylchiadau 
cleient yn cyfiawnhau hynny. Dywed Adran 13a o Ddeddf Cyllid Llywodraeth Leol 
bod gan awdurdod bilio'r awdurdod i leihau faint o dreth gyngor y mae person yn 
atebol i'w dalu ‘mewn perthynas ag unrhyw annedd drethadwy 'fel y gwelant yn 
dda', gan gynnwys yr awdurdod 'i leihau'r swm i ddim'. 


'Roeddwn i wedi colli calon yn llwyr, ro'n i'n llefen, yn methu 
cysgu, yn methu bwyta, allwn i ddim canolbwyntio i ofalu am [fy 
ngŵr] .. roedd popeth mor gignoeth ... roedd yn erchyll, y cyfnod 
gwaethaf yn fy mywyd .. Ches i ddim siarad ag unrhyw un [yn y 
Cyngor] am [fy sefyllfa] mewn gwirionedd .. fe ddylen nhw 
edrych ar amgylchiadau pobl a darganfod ychydig mwy ..' 


Cleient yn y De 


Fel y soniwyd eisoes, gall ffioedd a thaliadau ychwanegol yn dilyn camau gorfodi 
ychwanegu symiau sylweddol at ddyled cleient a'i gwneud hyd yn oed yn fwy 
anfforddiadwy. Siaradodd Cynghorwyr am y ffordd mae ffioedd o'r fath yn gwneud 
dim heblaw ychwanegu at y broblem, gyda chleientiaid yn 'anobeithio' neu'n cael 
benthyciadau ychwanegol i dalu'r costau hynny. 


Materion gweinyddol 


Amlygodd ein hymchwil sut mae problemau gweinyddu mewnol yn yr awdurdodau 
eu hunain yn arwain at ôl-ddyledion gyda'r dreth gyngor. 

e. Mae dros hanner y cynghorwyr (5596) wedi gweld achosion yn y 
flwyddyn ddiwethaf lle oedd hawliad heb ei dalu ar gyfer lleihau'r 
dreth gyngor neu fudd-dal tai wedi cyfrannu at ôl-ddyledion y 
dreth gyngor 


Yn ystod ein gwaith ymchwil hefyd, crybwyllwyd natur y farchnad lafur ar hyn o 
bryd (gwaith afreolaidd/tymhorol a chontractau dim oriau) a sut mae'n 
rhyngweithio â'r system budd-daliadau bresennol, yn enwedig mewn rhai o'r 
ardaloedd mwy difreintiedig a gwledig yng Nghymru. Mae cyfrifiadau CTR anghywir 
yn dilyn newid mewn amgylchiadau, gan gynnwys symud i mewn ac allan o waith, 
wedi cyfrannu at ddyled rhai pobl. 


'Fe ddwedais i nad ydw i'n deall sut mae gen i ddyled o rai 
cannoedd ..fe ddywedon nhw fod gen i ddyled o ryw £300 .. ac 
yn y pen draw dim ond dyled o £25 oedd gen i .. gyda fy swydd 
mae [Gostyngiadau'r Dreth Gyngor ] yn mynd lan a lawr .. yn y 
gaeaf mae'n gwbl farw fan hyn felly mae fy oriau'n isel iawn ond 
fel arfer mae 'da fi rhwng 16 a 18 awr yr wythnos yn yr haf, felly 
roedden nhw'n dweud ei fod oherwydd hynny' 


Cleient yn y De 


Roedd llawer o ymgynghorwyr yn teimlo nad yw diffyg cydgysylltu tybiedig ar draws 
gwahanol adrannau awdurdodau lleol yn help i sgîl-effeithiau newidiadau i fudd-dal 
ac atal dros dro, gan gynnwys adrannau a allai fod yn cysylltu â'r un preswylydd 
hefyd ynghylch ôl-ddyledion ar ddyledion eraill (e.e. rhent neu ddyledion amrywiol, 
megis parcio ceir neu ddirwyon llyfrgell). 


Mae nifer o gynghorwyr yn credu bod angen gwella cyfathrebu rhwng adrannau 
budd-daliadau ac adrannau adennill treth gyngor yn eu hawdurdod. Mae gan 
hawlwyr sydd wedi cael eu cosbi hawl o hyd i gael Budd-dal Tai a Gostyngiadau'r 
Dreth Gyngor. 


Fel arfer bydd y Ganolfan Waith leol yn cysylltu â'r Cyngor i roi gwybod iddynt am y 
gosb. Yna, gall y budd-daliadau hyn gael eu hatal tan i'r hawlydd gadarnhau'r newid 
yn ei statws incwm. 


e Roedd 59% o gynghorwyr yn cytuno (41% yn cytuno'n gryf) eu 
bod wedi gweld achosion yn y flwyddyn ddiwethaf lle'r oedd 
cleient wedi cael ei gosbi ac yna'i atal dros dro rhag derbyn 
Budd-dal Tai/Gostyngiadau'r Dreth Gyngor gan arwain at 
ôl-ddyledion gyda'r dreth gyngor 

Mae swyddfeydd Cyngor ar Bopeth lleol hefyd wedi sôn am achosion lle mae 
didyniadau o fudd-daliadau wedi'u trefnu i dalu ôl-ddyledion treth gyngor wedi cael 
eu hatal yn dilyn cosb. Mewn un achos penodol, roedd yr awdurdod lleol wrthi'n 
cymryd camau gorfodi pellach i adennill y ddyled gan nad oeddent yn ymwybodol o 
sefyllfa'r cleient. Nid oedd y cleient wedi cael gwybod gan y Ganolfan Waith leol bod 
angen trefnu'r didyniadau hyn eto unwaith y byddai'r budd-dal wedi cael ei adfer. 


Roedd safbwyntiau ar effeithiolrwydd systemau cwynion mewnol awdurdodau lleol 
mewn perthynas â materion treth gyngor yn amrywio hefyd. 


60 ME Da 
57 EE Gwael 
Ddim y 
45 naill na'r 
llall 
“ Ddim yn 
E 30 31 stoa 
5 27 27 
15 17 
14 Li 
Cydlynu rhwng adrannau Proses gwyno 


A Graff 9: Sgoriau Cynghorwyr Cyngor ar Bopeth ar brosesau gweinyddol awdurdodau lleol 


Yn ystod y gwaith ymchwil ansoddol roedd safbwyntiau ar y ffordd y mae 
awdurdodau'n ymdrin â chwynion am asiantau gorfodi yn gymysg hefyd. Mewn un 
neu ddwy o ardaloedd dywedodd cynghorwyr y byddai eu hawdurdod yn ymyrryd 
cyn belled â'u bod yn siarad â'r person cywir. Dywedodd eraill bod cwynion am 
ymddygiad asiantau gorfodi yn cael eu hanwybyddu'n aml. Cafodd CIVEA (y 
Gymdeithas Gorfodi Sifil sy'n cynrychioli beilïaid ardystiedig preifat yng Nghymru a 
Lloegr) ei disgrifio fel 'gwastraff amser'. 

Gweithio gyda swyddfeydd Cyngor ar Bopeth lleol 


Yn gyffredinol, wrth ymdrin â phroblemau ôl-ddyledion treth gyngor cleientiaid 
roedd y rhan fwyaf o gynghorwyr (5996) yn disgrifio'r berthynas sydd gan eu 
swyddfa Cyngor ar Bopeth leol gyda'u hawdurdod lleol fel un 'dda' neu 'dda iawn'. 
Dim ond 1096 oedd o'r farn ei bod yn wael. 


Fodd bynnag, mae'r darlun yn amrywio ledled Cymru o safbwynt y camau 
gweithredu y mae awdurdodau lleol yn barod i'w cymryd unwaith y bydd 
asiantaethau cynghori allanol yn ymwneud â'r achos. Er enghraifft, ar y cyfan ystyrir 
bod awdurdodau'n fwy parod i wneud pethau fel trafod ad-daliadau anfforddiadwy 
a chydnabod bod pobl yn agored i niwed, nag adalw achosion unwaith y bydd y 
broses orfodi wedi cael ei chychwyn. Fel y soniwyd eisoes mae rhai cynghorwyr yn 
credu bod yr olaf o'r rhain wedi gwaethygu yn dilyn y newidiadau diweddar i 
ddeddfwriaeth wrth i awdurdodau ddod yn atebol am gostau gorfodi os yw'r ddyled 
yn cael ei derbyn yn ôl. 


e Roedd 40% o'r farn bod parodrwydd eu hawdurdod i 


stopio/gwrthdroi camau gorfodi pan fydd cleient yn gofyn am 
gymorth gan asiantaeth gynghori fel Cyngor ar Bopeth yn 
'dda/da iawn', o'i gymharu â 3996 a ddywedodd ei fod yn 
'wael/gwael iawn'. 


Wrth archwilio'r berthynas rhwng yr agweddau hyn yn fwy manwl, roedd rhesymau 
cyffredin pam bod pethau'n gweithio'n arbennig o dda mewn rhai ardaloedd yn 
cynnwys: 


atgyfeiriadau rhagweithiol rhwng y swyddfa Cyngor ar Bopeth leol a'r 
awdurdod 

ymatebion prydlon i ymholiadau, a hwylusir yn aml drwy gael llinellau ffôn 
uniongyrchol i'r adran treth gyngor (gan gynnwys enwau cyswllt mewn rhai 
achosion) 

gwrando a gweithredu ar geisiadau cynghorwyr i gydnabod bod pobl yn 
agored i niwed, trafod ad-daliadau mwy fforddiadwy, gohirio taliadau i 
gyfrifon dros dro a chyfarwyddo beilïaid (er fel y soniwyd uchod gallai adalw 
achosion fod yn fwy o broblem) 

hierarchaeth o brotocol dyled 


e y naill barti a'r llall yn ymddiried yn ei gilydd 


agwedd gyffredinol sy'n agos-atoch, yn dangos dealltwriaeth a pharodrwydd i 
gydweithredu. 

'[Mae ein hawdurdod lleol] yn wych .. maen nhw'n realistig wrth 
sefydlu trefniadau arbennig .. ac maen nhw'n ail-drafod bob 
amser .. maen nhw'n ymddiried ynom o ran yr incwm a'r 
gwariant .. os yw'r beilïaid wedi bod braidd yn annifyr, maen 
nhw'n barod i siarad â'r cwmnïau beili hyd yn oed a dweud bod 
rhaid iddyn nhw gysylltu a siarad â ni' 


Cynghorydd(wyr) yn y De 


Tra bod y sefyllfa yn dal i fod yn dda ar y cyfan mewn ardaloedd eraill, dywedodd 
cynghorwyr fod y berthynas wedi newid yn y blynyddoedd diwethaf, ac nid o 
reidrwydd er gwell. Mynegodd rhai cynghorwyr rwystredigaeth ynglŷn â'r diffyg 
cyfeiriadau rhagweithiol at asiantaethau cynghori fel nhw eu hunain, tra bod eraill 
yn teimlo bod eu hawdurdod yn llai hyblyg nag y bu, yn enwedig wrth drafod ar ran 
cleientiaid. 


Mewn ardaloedd lle nad yw'r berthynas cystal mae cynghorwyr yn credu mai'r 
rheswm am hynny i raddau helaeth yw amseroedd ymateb gwael gan yr awdurdod 
pan fyddant yn ceisio cynorthwyo cleientiaid. Mewn llawer o achosion gall gymryd 
misoedd i gael unrhyw gyswllt ystyrlon sydd ond yn gwaethygu'r sefyllfa ar gyfer 
cleientiaid. Cydnabuwyd bod hynny'n rhannol o ganlyniad i brinder staff yn yr 
awdurdod. 


Gweithio gyda Chyngor Sir Ddinbych - Enghraifft o arfer da 


Bum mlynedd yn ôl cafodd Cyngor ar Bopeth Sir Ddinbych gyfarfod gyda'r Cyngor 
i drafod casglu dyledion treth gyngor gyda'r nod o sicrhau canlyniadau mwy 
cadarnhaol. Roedd hyn yn cynnwys sefydlu meysydd y gallem gytuno arnynt a 
rhai oedd yn fwy dadleuol. Yna buom yn gweithio i ddileu rhwystrau, sicrhau 
gwell dealltwriaeth a datblygu perthynas waith agosach. Yr hyn oedd yn 
allweddol i lwyddiant hynny oedd y ffaith i'r gwaith gael ei gychwyn a'i arwain gan 
uwch reolwyr yn y ddau sefydliad. 


Roedd ein dulliau'n seiliedig ar y canlynol: Cyfrifoldeb i dalu'r Dreth Gyngor; 
Hawliau oedd gan y dyledwr cyn ac yn ystod y broses o gasglu/gorfodi, a 
Chanlyniadau eu penderfyniadau/gweithredoedd i ddyledwyr. 


Ers hynny rydym wedi mynd ati i weithio gyda'n gilydd i sefydlu system gyfeirio 
atom ni ar gyfer y rhai sydd angen cyngor ar arian. Mae Cyngor Sir Ddinbych wedi 
pennu isafswm dyled cyn y gellir gwneud cais am Orchymyn Atebolrwydd ac 
isafswm hefyd cyn y rhoddir cyfarwyddyd i'r asiantau gorfodi. Mae hyn yn 

cydnabod yr effaith y mae costau ychwanegol ei chael ar ddyledwyr. Mae'r 
Cyngor wedi ystyried effaith ffi'r Gorchymyn Atebolrwydd ar ddyledwyr hefyd, 
sydd wedi'i gapio ar £70 yng Nghymru ar hyn o bryd, ac rydym wedi gweld 
ffioedd sy'n llai na 6096 o uchafswm y ffi a ganiateir yn cael eu pennu. 

Mae gan y Cyngor dîm asiant gorfodi sy'n cydnabod pan fo pobl yn agored i 
niwed yn gynnar yn y broses ac yn ymatal rhag gweithredu camau i adennill y 
ddyled. 


Mae'r Cyngor yn barod i gyflwyno opsiynau talu sy'n cynnig mwy o gyfle i 
ddyledwyr reoli eu harian yn well; enghraifft o hyn yw'r opsiwn taliadau 
wythnosol arfaethedig. Rydym wedi gweld bod y Cyngor yn barod i ail-drafod 


cytundebau nad yw dyledwr wedi cydymffurfio â nhw er mwyn i'r dyledwr gael 
pob cyfle i gael ad-dalu'n gynaliadwy yr hyn y gall ei fforddio. Mae'n barod iawn i 
gyfeirio dyledwyr atom am gyngor ar arian pan fo hynny'n briodol megis pan fo 
gan ddyledwr broblemau ariannol ychwanegol. 


Mae hefyd wedi sefydlu proses casglu dyledion hierarchaidd sy'n cydgysylltu 
gwaith casglu dyledion ar draws yr awdurdod trwy ddull aml-sianel er mwyn 
lleihau effaith cysylltu â dyledwyr dro ar ôl tro ac yn sicrhau proses cost-effeithiol 
o gasglu dyledion. 


* cafwyd gan y swyddfa Cyngor ar Bopeth leol 


Unwaith y bydd Cyngor ar Bopeth yn ymwneud ag achosion mae cynghorwyr yn 
gallu sicrhau canlyniadau cadarnhaol ar gyfer cleientiaid gan amlaf. Siaradodd 
Cleientiaid am y cymorth yr oeddynt wedi'i dderbyn a oedd yn cynnwys: 


e trafod ad-daliadau sylweddol is 
cymorth i wneud cais am DRO neu fath arall o ansolfedd (yr unig opsiwn ar 
gyfer lefel y ddyled oedd ganddynt hyd y gwyddent) 
gohirio gwneud taliadau i'r cyfrif treth gyngor dros dro 
cywiriadau i'w CTR sy'n dileu'r ddyled fwy neu lai 
cymorth i reoli eu harian yn well yn y dyfodol, gan gynnwys esbonio dyledion 
blaenoriaeth”' a rhai nad ydynt yn flaenoriaeth, a chymorth gyda hawlio 
budd-daliadau. 


2! Dyledion blaenoriaeth yw'r dyledion hynny lle mae canlyniadau peidio eu talu'n fwy difrifol nag ar 
gyfer dyledion eraill. Mae dyledion blaenoriaeth yn cynnwys ôl-ddyledion rhent/morgais, ôl-ddyledion 
treth gyngor a dyledion nwy/trydan. 

'Doedden ni ddim yn gwybod y gallai Cyngor ar Bopeth ein helpu 
gyda phethau fel hyn mewn gwirionedd, yna dywedodd rhywun 
wrthym .. ac a dweud y gwir dyma'r peth gorau rydyn ni wedi'i 
wneud erioed .. roedd [enw'r cynghorydd] yn wych, roedd hi'n 
dda wrthym ni .. fe wnaeth hi bopeth i ni o'r dechrau i'r diwedd .. 
rydyn ni'n fethdalwyr am nad oes unrhyw ffordd arall mas o'r 
twll 

Cleient yn y De 


Er i ni glywed gan lawer o gleientiaid am y rhyddhad yr oeddynt yn ei deimlo 
unwaith yr oedd eu dyled(ion) yn haws ymdopi â nhw, yn dilyn cymorth gan Cyngor 
ar Bopeth, i rai, yn enwedig y rhai y mae eu dyled wedi cael ei rhoi yn nwylo 
asiantau gorfodi, mae effaith yr holl brofiad wedi bod yn fwy hirhoedlog. 


'Bob tro mae fan fawr yn dod lan y stryd dwi'n meddwl 'O Dduw 
dyma ni'.. Dw i'n byw ar fy nerfau' 
Cleient yn y De 


Problemau a gwelliannau yn y dyfodol 


Pan ofynnwyd pa faterion penodol a allai effeithio ar allu pobl i dalu eu treth gyngor 
yn y dyfodol, y diwygio lles parhaus oedd y broblem gafodd ei chrybwyll fwyaf gan 
gynghorwyr, yn bennaf mewn perthynas â'r broses barhaus o gyflwyno'r Credyd 
Cynhwysol. 


Roedd y pryderon yn cynnwys: 


effaith oedi cyn i bobl dderbyn eu taliad cyntaf 

e_ y ffaith y bydd angen i'r rheini sy'n gymwys i dderbyn Gostyngiadau'r Dreth 
Gyngor wneud cais ar wahân 

e_ y terfyn uwch ar gyfer didyniadau uniongyrchol (4096) 
asiantau gorfodi'n 'targedu' dyledwyr ar ddiwrnodau talu 
effaith barhaus ffioedd tan-feddiannaeth a'r cynnydd cysylltiedig mewn 
ôl-ddyledion rhent. 


Ar nodyn mwy cadarnhaol teimlai rhai y dylai taliadau misol y Credyd Cynhwysol ei 
gwneud yn haws i bobl drefnu debyd uniongyrchol. 


Mae pryderon eraill ynghylch y dyfodol yn cynnwys newidiadau posibl i gymorth 
gyda'r dreth gyngor yng Nghymru, gyda llawer yn credu os na wneir hynny yn y 
ffordd iawn y bydd awdurdodau lleol yn debygol o weld cynnydd mewn 
ôl-ddyledion treth gyngor. 

Cyfeiriwyd at rôl addysg ariannol yn aml fel rhywbeth hollbwysig i liniaru hyn, yn 
ogystal â'r broses o gyflwyno'r Credyd Cynhwysol, gyda chynghorwyr yn sôn am 
bwysigrwydd rhoi'r canlynol i bobl: 


e mwy o wybodaeth am beth yw'r dreth gyngor a pham mae blaenoriaethu'n 
bwysig 

e y cymorth sydd ei angen i gyllidebu i'w galluogi i baratoi ar gyfer newidiadau i 
fudd-daliadau yn y dyfodol a rheoli eu harian yn well. 


Gwelliannau 


Awgrymodd cynghorwyr a chleientiaid nifer o feysydd ar gyfer gwella'r broses o 
adennill dyledion treth gyngor yn lleol ac ar draws Cymru. Fel y gellid disgwyl roedd 
llawer yn ailadrodd y prif feysydd oedd yn destun pryder iddynt. 


Daeth nifer o themâu cyffredin i'r amlwg. O ran gwelliannau lleol gellir rhannu'r 
rhain yn ddau gategori yn fras, y cyntaf yn ymwneud â'r broses adfer dyledion ei 
hun a'r ail yn ymwneud â dulliau cyfathrebu. 


O ran adennill dyledion roedd y rhain yn cynnwys: 


e_ yr angen i gael gwell dealltwriaeth o amgylchiadau pobl cyn cymryd camau 
gorfodi er mwyn sicrhau y defnyddir y dull mwyaf priodol o adfer dyledion 
e. mwy o dryloywder ynglŷn â'r ffordd y mae awdurdodau lleol yn asesu 
fforddiadwyedd 
e mwy o hyblygrwydd o ran opsiynau ad-dalu: 
o aildrefnu'r ddyled os yw taliad(au) yn cael ei fethu (eu methu) yn 
hytrach na mynnu bod yr holl ddyled yn cael ei thalu 
o ymestyn yr amserlen ar gyfer taliadau o-fewn-y-flwyddyn y tu hwnt i'r 
flwyddyn ariannol gyfredol 
o lleihau dyled hanesyddol os yw dyledwr yn bodloni eu rhwymedigaeth 
treth gyngor gyfredol (e.e. fel y mae Dŵr Cymru yn ei wneud 2) 
rhoi terfyn ar lefel y ddyled a gaiff ei hanfon ymlaen i achos llys 
cyfarwyddiadau cliriach rhwng yr awdurdod lleol ac asiantau gorfodi ynglŷn â 
chynigion derbyniol i dalu a phobl sy'n agored i niwed 
gwneud mwy o ddefnydd o asiantau gorfodi mewnol 
sefydlu system ar gyfer ymchwilio i gwynion ynghylch ymddygiad asiantau 
gorfodi 


22 Nod Cronfa Cymorth Cwsmeriaid Dŵr Cymru yw helpu pobl mewn caledi ariannol difrifol i dalu 
unrhyw ddyled dŵr. Os bydd cwsmeriaid cymwys yn parhau i wneud eu taliadau ar eu bil cyfredol ar ôl 
6 mis, bydd 50% o'u hôl-ddyledion yn cael ei dileu. Ar ôl 6 mis arall o daliadau rheolaidd, bydd y 5096 o 
ôl-ddyledion sy'n weddill yn cael eu clirio. 

e bod yn fwy parod i ddileu dyled mewn amgylchiadau eithriadol, e.e. tlodi 
eithafol neu sefyllfaoedd lle mae pobl yn agored i niwed. 


Roedd awgrymiadau'n gysylltiedig â chyfathrebu'n cynnwys: 


e_ cyfathrebu mwy personol a chliriach gyda dyledwyr i'w hannog i weithredu'n 
gynharach, gan gynnwys: 
o eglurder ynghylch y cyfnod(au) y mae'r ddyled yn berthnasol iddo(ynt) 
o gwahaniaethu rhwng ôl-ddyledion ac atebolrwydd cyfredol 
o Hyrwyddo'r cymorth sydd ar gael yn well (e.e. gostyngiadau/CTR) 
e gwella hyfforddiant staff rheng flaen i sicrhau cysondeb o ran dulliau 
gweithredu 
e ymyrraeth gynharach gan awdurdodau lleol er mwyn gweld lle mae yna 
anawsterau talu ac atal lefelau dyled rhag cynyddu 
e_ cyfeiriadau mwy rhagweithiol at asiantaethau cynghori allanol (megis Cyngor 
ar Bopeth) yn gynnar yn y broses (lle nad yw hyn yn digwydd ar hyn o bryd) 
adalw dyledion gan asiantau gorfodi os yw'r dyledwr yn gofyn am gyngor 
e gwell cydlynu/safoni o ran dulliau ar draws adrannau a'r awdurdod yn ei 
gyfanrwydd, gan gynnwys rhannu data gyda'r Adran Gwaith a Phensiynau, er 
mwyn sicrhau bod dyledwyr yn cael y cymorth mwyaf priodol a bod pobl 
agored i niwed yn cael eu hadnabod. 


O ran y ffordd y gellid gwella pethau ledled y wlad, roedd hyn yn cynnwys: 


e dull safonol o adennill dyledion treth gyngor ledled Cymru, gan gynnwys 

o cytuno ar ddiffiniad cyffredin o ystyr preswylydd agored i niwed (72% o 
gynghorwyr yn cytuno, 6596 yn cytuno'n gryf) 

o pob awdurdod lleol yn gorfod mabwysiadu'r Datganiad Ariannol 
Cyffredin er mwyn sicrhau bod cynigion i dalu yn fforddiadwy ar gyfer 
dyledwyr (eto 7296 o gynghorwyr yn cytuno, 5896 yn cytuno'n gryf) 

e rheolaethau tynnach ar ymddygiad asiantau gorfodi, gan ddisodli'r 
canllawiau â safonau y gellir eu gorfodi 

e dysgu o enghreifftiau o arferion da credydwyr eraill a mabwysiadu dulliau 
tebyg i adennill dyledion. 

Casgliad 


Er bod llawer o agweddau ar y gwaith o adennill dyledion treth gyngor yn cael eu 
pennu gan reoliadau a deddfwriaeth, mae ein gwaith ymchwil wedi dangos bod 
profiadau cynghorwyr Cyngor ar Bopeth yn amrywio'n eithaf sylweddol ar draws 
Cymru wrth helpu cleientiaid gyda phroblemau ôl-ddyledion treth gyngor. Gwelwyd 
arferion da neu wael mewn rhai ardaloedd awdurdodau lleol, a darlun cymysg 
mewn llawer o ardaloedd eraill. 


Trwy gydol y gwaith ymchwil, daeth yn eglur bod yna agweddau arwyddocaol sy'n 
gyffredin i nifer o awdurdodau lleol yng Nghymru lle mae angen gwelliannau a lle 
gellid eu gwneud. Mae meysydd allweddol sy'n peri pryder yn ymwneud â'r farn 
bod asiantau gorfodi allanol yn cael eu gorddefnyddio, bod prosesau ar gyfer 
adnabod dyledwyr mewn sefyllfaoedd lle maent yn agored i niwed yn annigonol, a 
dyledwyr yn derbyn ceisiadau'n aml am ad-daliadau na allant eu fforddio. 


Mae meysydd eraill i'w gwella'n cynnwys yr angen i wneud mwy o ddefnydd o 
opsiynau ad-dalu amgen a'r angen i wella cyfathrebu, nid yn unig gydag aelwydydd 
dyledwyr ond hefyd o fewn yr awdurdod ei hun. 


Mae'r holl ffactorau hyn yn dangos mai'r hyn sydd ar waith yw system awtomataidd 
ar gyfer casglu dyledion treth gyngor sydd wedi'i threfnu i ddiwallu anghenion 
awdurdodau lleol a'r lleiafrif hwnnw o bobl sy'n 'gwrthod talu’, yn hytrach na 
chynorthwyo'r rhai sy'n methu talu i gael cyngor ar ddyledion a dod o hyd i ateb i'w 
problemau. 


Mewn sawl ffordd, o safbwynt ein cleientiaid, mae canfyddiadau'r gwaith ymchwil 
hwn yn creu darlun o realiti tlodi mewn gwaith a bywyd ar fudd-daliadau. I lawer o 
bobl, mae'r dulliau casglu presennol, lle gwneir ceisiadau am Orchmynion 
Atebolrwydd yn gyson a lle trosglwyddir dyledion i asiantau gorfodi yn aml iawn, yn 
wrthgynhyrchiol, ac yn gwneud dim mwy na chynyddu'r ddyled, ar ôl i ffioedd a 
chostau gael eu hychwanegu, ac ymestyn y straen a'r pryder sy'n wynebu dyledwyr. 


Mae'r ymchwil yn pwysleisio'r angen hefyd i awdurdodau lleol a dyledwyr fod yn 
fwy ymatebol yn gynharach yn y broses er mwyn helpu i sicrhau bod amgylchiadau 
pobl yn cael eu deall yn llawn a bod camau mwy priodol yn cael eu cymryd. Mae 
manteision ymyrraeth gynnar i bawb yn amlwg. 


Unwaith y bydd asiantaethau fel Cyngor ar Bopeth yn ymwneud ag achos, mae 
ffactorau hollbwysig sy'n helpu pethau i weithio'n dda yn cynnwys ymddiriedaeth, 
parch at ei gilydd a pharodrwydd i wrando a gweithredu ar sail ceisiadau 
cynghorwyr. Mae atgyfeiriadau rhagweithiol a systemau eraill sy'n helpu i hwyluso 
ymgysylltu, megis llinellau ffôn uniongyrchol, yn cael eu hystyried yn bwysig hefyd. 
Mewn ardaloedd lle nad yw pethau'n gweithio cystal, mae llawer o hyn yn deillio o 

rwystredigaeth ynghylch yr amser a gymer i'r awdurdod ymateb i ymholiadau. 
Cydnabuwyd y gallai'r materion hyn, i ryw raddau, fod yn adlewyrchiad o lefel yr 
adnoddau staff sydd ar gael ar gyfer adennill dyledion o fewn yr awdurdod. 


Mynegodd cynghorwyr eu pryder am allu llawer o gartrefi incwm isel yng Nghymru, 
boed y rheini'n dibynnu'n llwyr ar fudd-daliadau neu mewn gwaith cyflog isel 
afreolaidd, i gyflawni eu rhwymedigaethau o ran y dreth gyngor. Mae hyn, ynghyd 
ag effaith barhaus diwygio lles a newidiadau posibl i gynllun Gostyngiadau'r Dreth 
Gyngor yng Nghymru yn y dyfodol, yn tynnu sylw at bwysigrwydd yr angen i 
Lywodraeth Cymru, Cymdeithas Llywodraeth Leol Cymru, awdurdodau lleol ac 
asiantaethau cynghori fel Cyngor ar Bopeth weithio gyda'i gilydd i helpu i lywio a 
gwella arferion casglu dyledion treth gyngor er mwyn iddynt weithio er budd 
awdurdodau lleol a dyledwyr. 


Yn wyneb y dystiolaeth gan ein rhwydwaith ledled Cymru, ynghyd â'r gwaith 
ymchwil hwn, mae Cyngor ar Bopeth Cymru wedi gwneud cyfres o argymhellion 
polisi sydd i'w gweld ar ddechrau'r adroddiad hwn. 


53 


Atodiad - deunyddiau ymchwil 


Holiadur Arolwg Ymgynghorwyr Ar-lein 
Adran 1: Cwestiynau dosbarthu 


C1. _ Yn gyntaf, ym mha ardal awdurdod lleol mae'ch swyddfa/lleoliad allgymorth Cyngor 
ar Bopeth lleol? Wrth ymateb i bob cwestiwn, os ydych chi'n gweithio mewn 
mwy nag un ardal awdurdod lleol, cyfeiriwch at un ardal awdurdod lleol yn 
unig, gan ddewis yr un rydych chi wedi ymwneud â hi fwyaf. 


Cyngor Bwrdeistref Sirol Blaenau Gwent 
Cyngor Bwrdeistref Sirol Pen-y-bont ar Ogwr 
Cyngor Bwrdeistref Sirol Caerffili 

Cyngor Dinas Caerdydd 

Cyngor Sir Gâr 

Cyngor Sir Ceredigion 

Cyngor Bwrdeistref Sirol Conwy 

Cyngor Sir Ddinbych 

Cyngor Sir y Fflint 

Cyngor Gwynedd 

Cyngor Sir Ynys Môn 

Cyngor Bwrdeistref Sirol Merthyr Tudful 
Cyngor Sir Fynwy 

Cyngor Bwrdeistref Sirol Castell-nedd Port Talbot 
Cyngor Dinas Casnewydd 

Cyngor Sir Penfro 

Cyngor Sir Powys 

Cyngor Bwrdeistref Sirol Rhondda Cynon Taf 
Dinas a Sir Abertawe 

Cyngor Bwrdeistref Sirol Torfaen 

Cyngor Bro Morgannwg 

Cyngor Bwrdeistref Sirol Wrecsam 


C2. Beth yw'ch swydd yn eich swyddfa Cyngor ar Bopeth leol? 


Cynghorydd cyffredinol 

Cynghorydd sy'n arbenigo mewn dyledion 

Cynghorydd arbenigol — meysydd eraill (e.e. budd-daliadau; tai) 
Goruchwylydd cyngor/Goruchwylydd sesiynau cyngor 

Rheolwr Gweithrediadau/Datblygu 

Prif Swyddog Gweithredol 

Arall 


Adran 2: Cynorthwyo Trigolion 


Cal. 


CA1. 


oeoocopos 


Hoffem gael eich barn am rai o'r camau a gymerir gan eich awdurdod lleol pan fydd 
rhywun yn mynd i ôl-ddyled gyda biliau'r dreth gyngor. 

Pa sgôr fyddech chi'n ei rhoi i'ch awdurdod lleol o ran y canlynol: 

Rhowch sgôr rhwng 1 a 5 lle mae 5 = da iawn ac 1 = gwael iawn 


. Gwybodaeth a roddir i gleientiaid yn rhoi gwybod iddynt am yr ôl-ddyledion, y 


cymorth sydd ar gael a goblygiadau peidio â thalu 


. Hyrwyddo cymorth ychwanegol a allai fod ar gael i helpu pobl sy'n cael trafferth talu 


eu bil treth gyngor, e.e. cymorth gyda'r dreth gyngor/cynllun gostyngiadau'r dreth 
gyngor neu ostyngiadau eraill (e.e. gostyngiadau ar gyfer pobl anabl, pobl sy'n byw 
ar eu pen eu hunain) 

Cymorth mewnol sy'n cael ei gynnig i gleientiaid, fel cyngor ar ddyledion, cyngor ar 
fudd-daliadau, cymorth i gyllidebu 


. lba raddau y maent yn cyfeirio trigolion cyn gynted â phosibl at asiantaeth allanol 


sy'n rhoi cyngor ar ddyledion (yn cynnwys Cyngor ar Bopeth) fel y gallant gael 
cymorth 


. lba raddau mae gallu i dalu/amgylchiadau personol cleient yn cael eu hystyried cyn 


cymryd camau pellach i adennill y ddyled 
Pa mor effeithiol ydynt wrth gynorthwyo cleientiaid mewn sefyllfaoedd bregus 


. Cydlyniant rhwng adrannau a allai fod ar drywydd yr un cleient am ôl-ddyledion eraill 


e.e. rhent a dyledion amrywiol fel dirwyon parcio neu lyfrgell 
Eu proses ar gyfer delio â chwynion ynglŷn â materion ôl-ddyledion y dreth gyngor 


. Rhowch unrhyw sylwadau ychwanegol yn ymwneud ag unrhyw un o'r uchod yma: 


Pan fyddwch chi'n gweithio ar ran cleientiaid sydd wedi mynd i ôl-ddyled mewn 
perthynas â biliau'r dreth gyngor, pa sgôr fyddech chi'n ei rhoi i'ch awdurdod lleol ar 
gyfer y materion isod?: 

Rhowch sgôr o 1 i 5 lle mae 5 = da iawn ac 1 = gwael iawn 


Pa mor gyflym yw eu hymateb i'ch ymholiad cyntaf 

Pa mor hawdd yw cael siarad â'r person cywir er mwyn mynd i'r afael â'r broblem 
Parodrwydd yr awdurdod i sicrhau y gall y cleient fforddio'r ad-daliadau 
Parodrwydd yr awdurdod i drafod taliadau pan na fydd cleient yn gallu eu fforddio 
Parodrwydd yr awdurdod i edrych am ffyrdd eraill o gasglu dyled cleient cyn 
trosglwyddo'r ddyled i asiantau gorfodi 

Eu parodrwydd i gadw cyfrifoldeb am y ddyled hyd yn oed ar ôl iddi gael ei 
throsglwyddo i asiantau gorfodi 

g. 


C4.2 


C5. 


Eu parodrwydd i adalw achosion sydd eisoes yn nwylo asiantau gorfodi pan na 
fyddant wedi llwyr sylweddoli neu heb ddeall bod cleient mewn sefyllfa agored i 
niwed 

Eu parodrwydd i atal/gwrthdroi camau gorfodi pan fydd cleient yn gofyn am gymorth 
gan asiantaeth gynghori fel Cyngor ar Bopeth 


Rhowch unrhyw sylwadau ychwanegol yn ymwneud ag unrhyw un o'r uchod yma: 


Yn gyffredinol, gan feddwl am eich profiad o ymdrin ag ôl-ddyledion y dreth gyngor 
eich cleientiaid, pa sgôr fyddech chi'n ei rhoi i berthynas eich swyddfa Cyngor ar 
Bopeth leol â'r awdurdod(au) lleol yn eich ardal? 


Da iawn 

Da 

Ddim yn dda neu'n ddrwg 
Gwael 

Gwael iawn 

Mae'n amrywio o un ardal i'r llall 


Ddim yn gwybod 


Adran 3: Arferion casglu dyledion 


C6. 


C7. 


Yn eich profiad chi, pa un o'r dulliau canlynol o gasglu dyledion y dreth gyngor fydd 
eich awdurdod lleol yn ei ddefnyddio gan amlaf wrth geisio ademnill dyled cleient? 


[Rhowch sgôr o 1 i 3, gan roi 1 ar gyfer y dull a ddefnyddir amlaf] 


Sefydlu trefniadau talu arbennig 

Gwneud cais am Orchymyn Dyled i geisio sicrhau gorchymyn atafaelu enillion 
Gwneud cais am Orchymyn Dyled i geisio sicrhau didyniadau o fudd-daliadau 
Gwneud cais am Orchymyn Dyled i geisio sicrhau camau gweithredu gan asiantau 
gorfodi 

Gwneud cais am Orchymyn Dyled i geisio sicrhau Gorchymyn Arwystlo 

Gwneud cais am Orchymyn Dyled i geisio sicrhau camau methdalu 

Arall (nodwch) 


A yw eich awdurdod lleol yn defnyddio'r Datganiad Ariannol Cyffredin i helpu i 
sicrhau bod cynigion talu yn fforddiadwy i drigolion sydd wedi mynd i ôl-ddyled gyda 
biliau'r dreth gyngor? 


Gan amlaf 
Weithiau 
Anaml iawn/byth 


Ddim yn gwybod 

C3. 


C9. 


Gan feddwl am y system bresennol o gasglu dyledion y dreth gyngor yn eich ardal 
leol a ledled Cymru, i ba raddau ydych chi'n cytuno neu'n anghytuno â'r datganiadau 
canlynol?: 


Rhowch sgôr o 1 i 5, lle mae 5 = cytuno'n gryf ac 1 = anghytuno'n gryf 


. Dylai awdurdodau lleol allu gwneud didyniadau o fudd-daliadau heb yr angen am 


Orchymyn Dyled 


. Dylai awdurdodau lleol allu gwneud cais am orchymyn atafaelu enillion heb yr angen 


am Orchymyn Dyled 


. Mae fy awdurdod lleol yn trosglwyddo dyledion y dreth gyngor i asiantau gorfodi heb 


ymchwilio i opsiynau eraill yn llawn 


. Mae fy awdurdod lleol yn dda ar y cyfan am weld a yw cleient yn agored i niwed cyn 


gwneud cais am Orchymyn Dyled/mynd ar drywydd camau gorfodi 


. Dylai pob awdurdod lleol yng Nghymru gytuno ar ddiffiniad o'r hyn sy'n gwneud 


trigolion yn agored i niwed 

Rydw i wedi gweld achosion dros y flwyddyn ddiwethaf pan mae didyniadau o 
fudd-daliadau neu orchmynion atafaelu enillion wedi achosi rhagor o drafferthion 
ariannol i gleient 


. Rydw i wedi gweld achosion dros y flwyddyn ddiwethaf lle mae cais sydd heb ei 


benderfynu am gymorth gyda'r dreth gyngor neu fudd-dal tai wedi cyfrannu at 
ôl-ddyledion y dreth gyngor 


. Rydw i wedi gweld achosion dros y flwyddyn ddiwethaf lle mae cleient wedi cael 


sancsiwn ac yna mae budd-daliadau tai / taliadau gostwng y dreth gyngor wedi cael 
eu hatal, a hyn yn arwain at ôl-ddyledion y dreth gyngor 

Mae ffioedd a thaliadau yn dilyn camau gorfodi yn fwy na dyled wreiddiol y dreth 
gyngor yn aml 

Dylai pob awdurdod lleol yng Nghymru fabwysiadu'r Datganiad Ariannol Cyffredin i 
sicrhau bod cynigion talu yn fforddiadwy i ddyledwyr 


. Dylid cyfyngu'r cyfnod y mae pobl yn atebol am ddyled y dreth gyngor i dair blynedd 


ar ôl cyflwyno Gorchymyn Dyled ac ni fu unrhyw gysylltiad â'r dyledwr 


Gan ganolbwyntio ar ddyled y dreth gyngor yn unig, pan gaiff y ddyled ei 
throsglwyddo i asiantau gorfodi, pa gwmni (neu gwmnïau) fydd eich awdurdod lleol 
yn ei ddefnyddio? 

[Ticiwch un ateb yn unig] 


Staff mewnol/y cyngor 
Cwmni(au) allanol 


Ddim yn gwybod 


C10.1 Ers mis Ebrill 2014 mae cyfreithiau newydd wedi dod i rym sy'n llywodraethu 


ymddygiad asiantau gorfodi. Yn eich barn chi, a yw sefyllfa cleientiaid wedi newid er 

gwell neu er gwaeth ers cyflwyno'r ddeddfwriaeth newydd hon a'r Safonau 
Cenedlaethol diwygiedig? 


Gwell o lawer 
Gwell 

Heb newid 
Gwaeth 
Gwaeth o lawer 


Ddim yn gwybod 
C10.2.Allwch chi egluro pam felly, yn eich barn chi? 
Adran 4: Newidiadau i'r system 
C11. Yn eich barn chi, beth yw'r problemau mwyaf sy'n gysylltiedig â'r ffordd y mae 


dyledion y dreth gyngor yn cael eu casglu yn eich ardal leol ar hyn o bryd? 
[Penagored — rhowch hyd at dri ateb] 


Mm 


C12.1 Yn eich barn chi, pa welliannau fyddai mwyaf buddiol i gleientiaid mewn perthynas â 
chasglu dyledion y dreth gyngor yn eich ardal leol? 
[Penagored — rhowch hyd at dri ateb] 


N 


C12.2 Yn eich barn chi, pa welliannau fyddai fwyaf buddiol i gleientiaid mewn perthynas â 
chasglu dyledion y dreth gyngor yng Nghymru drwyddi draw? 
[Penagored — rhowch hyd at dri ateb] 


N 


C13. Rydym ni'n awyddus i glywed am y pethau sy'n gweithio'n dda hefyd. Beth, os o 
gwbl, yw'r pethau mwyaf cadarnhaol am y ffordd mae'ch awdurdod lleol yn rheoli'r 
gwaith o gasglu dyledion y dreth gyngor yn eich ardal? 

[Penagored — rhowch hyd at dri ateb] 

9 


Diolch am roi o'ch amser i gwblhau'r arolwg hwn. Rydym yn gwerthfawrogi'ch barn yn fawr 
iawn. 


Bydd pob ymateb i'r arolwg hwn yn ddienw ac yn cael ei drin yn gwbl gyfrinachol. 


Canllaw pynciau ar gyfer grwpiau ffocws gyda chynghorwyr 
(TERFYNOL) 


Cyflwyniad ac esboniad o gyfrinachedd a chydsyniad (10 munud) 


1. _ Llwybrau i ddyled (15 munud) 


Yn fras, beth yw'r prif lwybrau i ddyled ym mhrofiad eich cleientiaid? 
Holi: 
- Digwyddiadau bywyd (colli swyddi, newidiadau teuluol, salwch/anabledd) 
- Byw ar incwm isel (di-waith; gwaith ansicr, cyflog isel) 
- Newidiadau i fudd-daliadau (diwygio lles yn gyffredinol neu newidiadau penodol; 
oedi gyda thaliadau/cosbau) 
- Treuliau/argyfyngau annisgwyl (llifogydd, tân, lladrad) 


Yn fwy penodol, pam mae rhai o'ch cleientiaid yn mynd i ddyled gyda'u biliau treth 
gyngor? 
Holi: 

-Mathau eraill o ddyled sydd gan y cleientiaid hyn yn aml 

- Ôl-ddyledion ar filiau eraill y cartref? 

- Symiau sy'n ddyledus yn nodweddiadol/ar gyfartaledd? 

- Sut mae pobl yn talu'r biliau hyn fel arfer? 

- Ymwybyddiaeth o hawliau/ gostyngiadau/cymorth sydd ar gael? 


Oes yna fath penodol o gleientiaid yr ydych yn tueddu i'w weld sydd ag 
ôl-ddyledion y dreth gyngor? 
Holi: 
- Gweithio/ddim yn gweithio 
- Pobl sy'n byw gydag anabledd/cyflwr iechyd hirdymor 
- Pobl â phlant yn y cartref 
- Pobl y mae diwygio lles/newidiadau i fudd-daliadau penodol yn effeithio arnynt 
- Tenantiaid (cymdeithasol neu rentu preifat neu berchen-ddeiliaid) 


Mae data Petra ledled Cymru'n dangos cynnydd cyson mewn problemau 
ôl-ddyledion treth gyngor dros y blynyddoedd diwethaf, a yw hyn yn adlewyrchu'r 
hyn yr ydych chi'n ei weld yn yr ardal hon? 
Holi: 

- A oes unrhyw reswm penodol am hyn? 

- Hyd cyfartalog yr amser mewn ôl-ddyledion? 

Ar y cyfan a yw cleientiaid yn deall canlyniadau peidio â thalu'r dreth gyngor? 
Holi: 
- A yw llawer yn sylweddoli bod yn rhaid iddynt dalu treth gyngor o gwbl? 


2. _ Cymorth i gleientiaid (20 munud) 


O ran y cymorth y maent yn ei ddarparu, beth yw eich profiad chi o ymwneud ag 
awdurdodau lleol pan fyddwch yn gweithio ar ran cleientiaid sydd mewn dyled 
gyda'u biliau treth gyngor? 
Holi: 
- Pa broses y maent yn ei defnyddio wrth sefydlu trefniadau ad-dalu ar gyfer 
cleientiaid sydd wedi mynd i ddyled? 
- Sut maent yn asesu fforddiadwyedd? 
- Pa fathau eraill o gymorth maent yn ei gynnig i gleientiaid? (e.e. cyngor ar ddyled; 
cymorth i gyllidebu, cyngor ar fudd-daliadau; hyrwyddo cymorth y dreth gyngor; 
gostyngiadau person sengl) 
- Pa mor frwd ydynt yn hyrwyddo'r cymorth hwn? 


Pa mor dda maen nhw'n cynorthwyo cleientiaid mewn sefyllfaoedd lle maent yn 
agored i niwed? 
Holi: 
- A yw sefyllfa/amgylchiadau personol y cleient yn cael eu hystyried yn llawn cyn 
penderfynu pa gamau pellach i'w cymryd i ademnill y ddyled? 


- Beth sy'n digwydd pan fo camau gorfodi ar y gweill ac y gwelir wedyn ei fod yn byw 


mewn sefyllfa lle mae'n agored i niwed? 
- Ydych chi'n cael unrhyw anhawster o ran eu cael i ddeall/cydnabod bod cleient yn 
byw mewn sefyllfa lle mae'n agored i niwed? 

Holi: 
- Profiadau cleientiaid/unrhyw enghreifftiau o achosion penodol i helpu i egluro'r 
pwynt hwn? 


Yn gyffredinol, ar ba bwynt yn y broses mae Cyngor ar Bopeth yn dechrau 
ymwneud â'r achos? 


Allwch chi ddisgrifio sut mae'r berthynas yn gweithio ar ôl i chilCyngor ar Bopeth 
ddechrau ymwneud â'r achos? 
Holi: 
- Parodrwydd yr ALl i drafod taliadau pan fydd cleient yn methu eu fforddio nhw? 
- Iba raddau maen nhw'n cadw cyfrifoldeb am y ddyled wedi iddi gael ei 
throsglwyddo i asiantau gorfodi? 
- Fel arfer, a fyddant yn gwrthdroi neu'n rhoi'r gorau i gamau gorfodi unwaith y bydd 
Cyngor ar Bopeth yn ymwneud â'r achos? Ydy'r sefyllfa hon wedi newid dros y 
blynyddoedd diwethaf, ers i ddeddfwriaeth newydd ddod i rym? 


3. Arferion casglu dyledion (25 munud) 


Nawr byddem yn hoffi cael gwybod mwy am rai o'r arferion casglu dyledion a 
ddefnyddir gan eich awdurdod lleol. 

Yn eich profiad chi pa ddulliau a ddefnyddir amlaf ar hyn o bryd wrth geisio 
adennill dyledion treth gyngor? 
Holi: 
- Unrhyw arferion arbennig o negyddol? 
- A oes unrhyw beth sy'n gweithio'n dda yn eich ardal chi? 
- Oes yna ddulliau penodol a ddefnyddir gyda gwahanol fathau o gleientiaid? (e.e. 
gorchmynion atafaelu enillion ar gyfer staff yr awdurdod lleol?) 


Ydych chi wedi sylwi ar unrhyw newidiadau yn y dulliau a ddefnyddir yn ystod y 
flwyddyn neu ddwy ddiwethaf? 
Holi: 

- Unrhyw ddulliau penodol sy'n cael eu defnyddio'n fwy neu'n llai aml? 

- Beth ydych chi'n credu yw'r prif resymau dros hyn? 


Pa effaith mae hyn yn ei chael ar gleientiaid? 

Holi: 
- Effeithiau cadarnhaol a negyddol (e.e. gallu rheoli dyledion yn well; uchafu incwm; 
costau/ffioedd ychwanegol a godir ar gleientiaid) 

Holi: 
- Profiadau cleientiaid/unrhyw enghreifftiau o achosion penodol i helpu i egluro'r 
pwynt hwn? 


Problemau sy'n gysylltiedig ag asiantau gorfodi yw tua thraean yr holl 
broblemau'n ymwneud ag ôl-ddyledion y dreth gyngor a welir yng Nghymru, beth 
yw eich profiad chi o ymwneud ag asiantau gorfodi yn eich ardal chi? 
Holi: 
- Sut mae'r berthynas rhwng Cyngor ar Bopeth, asiantau gorfodi lleol (yn enwedig 
os ydynt yn allanol) a'ch awdurdod lleol yn gweithio? 
- Ydych hi'n gweld problemau gydag asiantau penodol neu a yw'r problemau'n fwy 
cyffredinol? 
- Ydych chi'n credu bod asiantau gorfodi yn derbyn hyfforddiant digonol, yn arbennig 
mewn perthynas â deall pryd mae cleientiaid mewn sefyllfaoedd lle gallent fod yn 
agored i niwed? 
- Ydy'r sefyllfa wedi newid ers i'r ddeddfwriaeth newydd sy'n rheoli ymddygiad 
asiantau gorfodi ddod i rym ym mis Ebrill 2014? A ydy pethau'n well/yn waeth/yr un 
fath? 


Holi: 
- Profiadau cleientiaid/unrhyw enghreifftiau o achosion penodol i helpu i egluro'r 
pwynt hwn? 


4. _ Problemau a gwelliannau yn y dyfodol (20 munud) 


A oes unrhyw beth yn arbennig y credwch y gallai effeithio ar allu pobl i dalu eu 
treth cyngor yn y dyfodol? 
Holi: 

- Newidiadau posibl i gymorth y dreth gyngor yng Nghymru? 

- Newidiadau i fudd-daliadau yn y dyfodol? 

- Cyflogaeth yn eich ardal chi? 

- Unrhyw beth arall? 

Pa welliannau ydych chi'n credu fyddai o'r budd mwyaf i gleientiaid mewn 
perthynas â chasglu dyledion treth gyngor yn eich ardal leol chi? 


A oes unrhyw beth mwy cyffredinol yr ydych yn credu y byddai o fudd i gleientiaid 
mewn perthynas â chasglu dyledion y dreth gyngor yng Nghymru yn ei 
chyfanrwydd? 
Holi: 
- Pa wersi, os o gwbl, ellir eu dysgu gan awdurdodau lleol gan gredydwyr eraill? 
- Ydych chi'n credu y dylai awdurdodau lleol allu gwneud didyniadau o fudd-daliadau 
neu wneud cais am orchymyn atafaelu enillion heb yr angen am Orchymyn 


Atebolrwydd? 
Holi: 
- rhesymau pam/pam ddim? 
- A ddylid cael diffiniad cyffredin y cytunwyd arno o ystyr preswylydd agored i niwed 
ledled Cymru? 
Holi: 


- rhesymau pam/pam ddim? 


Diolch a chloi (5 munud) 


Canllaw pynciau ar gyfer cyfweliadau cleientiaid (TERFYNOL) 
Cyflwyniad ac esboniad o gyfrinachedd a chydsyniad (10 munud) 


Llwybrau i ddyled (15 munud) 


Yn gyntaf, tybed a allwch ddweud ychydig wrthym amdanoch chi a'ch sefyllfa 
bresennol, lle rydych chi'n byw (nid yr union gyfeiriad), yr hyn rydych yn ei 
wneud, pwy arall sy'n byw gyda chi? 


C1. Gan feddwl am arian yn gyffredinol, sut ydych chi'n teimlo am reoli eich 
arian? Fel arfer, ydych chi'n cynllunio/creu cyllideb ac yn gwybod beth 
yw'ch sefyllfa ariannol fwy na heb, neu ai chi yw'r math o berson sydd byth 
yn hollol siŵr faint o arian sydd gennych na phryd mae pethau'n ddyledus. 
Neu ydych chi rhywle yn y canol? 


C2. Sutydych chi'n talu biliau'r cartref fel arfer, pethau fel nwy, trydan, dŵr, ffôn, 
treth gyngor? 
Anogaeth: 
- Y prif reswm dros ddewis talu fel hyn? 
- Dulliau talu gwahanol ar gyfer gwahanol filiau? 


C3. Pan oeddech chi mewn dyled gyda'ch bil treth gyngor, a oedd gennych 
unrhyw ddyledion eraill ar y pryd? 
Holi: 
- Ôl-ddyledion gyda biliau eraill y cartref? 
- Oedd gennych chi unrhyw fenthyciadau eraill neu oeddech chi'n talu 
am 

C4. 


C5. 


C6. 


unrhyw beth drwy hurbwrcasu gan dalu'n wythnosol/yn rheolaidd? E.e. 
am ddodrefn; nwyddau electronig; catalog. 


Anogaeth: 
- Os oedd gennych fenthyciadau eraill, wnaethoch chi fynd i ddyled 
gydag ad-daliadau'r benthyciadau hyn hefyd pan aethoch i ddyled 
gyda'ch treth gyngor? Pa rai? 


Beth oedd y prif reswm(rhesymau) i chi fynd i ddyled gyda'ch bil treth 
gyngor? 
Holi: 

- Digwyddiadau bywyd (colli swydd, newidiadau teuluol, 
salwch/anabledd) 

- Byw ar incwm isel (di-waith; gwaith ansicr; cyflog isel) 

- Newidiadau i fudd-daliadau (diwygio lles yn gyffredinol neu 

newidiadau penodol; oedi o ran taliadau/cosbau) 


- Cost/argyfwng annisgwyl 


Anogaeth: 
- Ai bil cyfredol oedd hwn neu hen fil o flwyddyn neu flynyddoedd 
blaenorol 


Ar y pryd oeddech chi'n ymwybodol, ac a wnaethoch chi ddeall, yr hyn a 
allai ddigwydd pe na baech yn talu eich treth gyngor? 
Anogaeth: 

- Oeddech chi'n sylweddoli bod yn rhaid i chi dalu treth gyngor o gwbl? 


Oeddech chi'n ymwybodol o unrhyw gymorth a allai fod ar gael i chi gan y 
Cyngor i helpu i reoli eich biliau treth gyngor? 
Holi: 
- megis gostyngiad o 2590 os ydych chi'n byw ar eich pen eich hun neu 
gymorth trwy ostyngiad yn y dreth gyngor os ydych chi ar incwm isel 
Anogaeth: 
- Oeddech chi'n aros am hawliad heb ei dalu ar gyfer budd-dal tai neu 
ostyngiad yn y dreth gyngor pan aethoch i ddyled? 


Camau gweithredu'r awdurdod lleol (20 munud) 


Nawr rydym am ofyn eich barn am y camau a gymerwyd gan eich Cyngor lleol ar 
ôl i chi fynd i ddyled gyda'ch bil treth gyngor. 


C7. 


Sut wnaeth y Cyngor roi gwybod i chi yn y lle cyntaf eich bod mewn dyled 
gyda thaliadau eich treth gyngor? 
Holi: 
- Llythyr, galwad ffôn, neu ddull arall 
Anogaeth: 
- Wnaethon nhw ddweud wrthych chi beth allai ddigwydd pe na baech 
yn talu eich bil treth gyngor? 

C8. Ary pwynt hwn a gawsoch chi gynnig unrhyw fath o gymorth i'ch helpu chi 
i reoli'r ddyled, fel cyngor ar ddyledion, cyngor ar gyllidebu, neu gyngor ar 
fudd-daliadau? 


Holi: 


Wnaeth y Cyngor, naill ai yn y llythyr neu yn ystod yr alwad ffôn, roi rhif 
ffôn, cyfeiriad e-bost neu wefan i chi gysylltu â nhw os oeddech chi 
angen y math hwn o gyngor 

Os cynigiwyd cyngor/cymorth, a oedd y cymorth hwn gan y Cyngor 
neu a ddywedwyd wrthych am ddarparwr cyngor annibynnol fel 
Cyngor ar Bopeth 

Wnaethoch chi geisio cael neu ofyn am unrhyw gyngor ar y pryd? 

Os do, sut oeddech chi'n teimlo ar ôl cael y cyngor hwn? 

Os na, pam na wnaethoch chi geisio cael neu ofyn am unrhyw gyngor 


bryd hynny? 


NODYN I'R CYFWELYDD: 

Gall awdurdodau lleol ddefnyddio nifer o ddulliau i gasglu dyledion treth gyngor ac mae'r 
rhan fwyaf ohonynt yn golygu bod angen iddynt wneud cais am Orchymyn Atebolrwydd 
trwy'r llysoedd cyn eu defnyddio. Mae cost hyn (tua £70 yng Nghymru fel arfer) yn cael ei 
ychwanegu at ddyled y cleient wedyn. Bydd y dyledwr yn atebol hefyd am unrhyw ffioedd 
asiant gorfodi os yw'r dull hwn yn cael ei ddefnyddio. 


Gwnewch nodyn o ba un o'r canlynol a nodir gan y cleient wrth ateb y cwestiwn nesaf 
(efallai na fyddant yn cyfeirio at y Gorchymyn Atebolrwydd): 


e_ Sefydlwyd trefniadau talu arbennig gyda'r Cyngor yn uniongyrchol (heb Orchymyn 


Atebolrwydd) 


e Maent wedi gwneud cais am Orchymyn Atebolrwydd i drefnu didyniadau o 


fudd-daliadau 


e Maent wedi gwneud cais am Orchymyn Atebolrwydd i drefnu gorchymyn atafaelu 


enillion 


e Maent wedi gwneud cais am Orchymyn Atebolrwydd i drefnu camau gorfodi gan 
asiantau gorfodi/beilïaid 

e Maent wedi gwneud cais am Orchymyn Atebolrwydd i drefnu camau gorfodi eraill 
(e.e. Gorchymyn Arwystlo neu achos methdaliad) 


C9. Unwaith y rhoddodd y Cyngor wybod i chi eich bod mewn dyled gyda'ch 
taliadau treth gyngor, beth ddigwyddodd nesaf? 


Anogaeth: 


Oeddech chi'n deall pam y cymerwyd y camau hyn? 

Os oedd y dull a ddewiswyd ar gyfer casglu dyledion yn golygu bod 
angen i'r Cyngor wneud cais am Orchymyn Atebolrwydd, a esboniwyd 
y broses gyfan i chi? 

Sut oeddech chi'n teimlo drwy gydol y broses hon? 


CYFWELYDD - DIM OND OS DEFNYDDIWYD ASIANTAU GORFODI/BEILÏAID Y 


DYLID GOFYN C10 


C10. Yn gryno, allwch chi egluro'ch profiad o ymwneud ag asiantau 
gorfodi/beilïaid? 


Anogaeth: 

C11. 


- Wnaethoch chi dderbyn llythyr 'Hysbysiad gorfodi' yn dweud wrthych 
pam bod beilïaid yn dod a beth y gallwch ei wneud i atal/oedi unrhyw 
gamau ganddynt? (e.e. talu'r ddyled, cysylltu â'r Cyngor i drefnu 
cynllun ad-dalu, neu trwy wneud cynnig i'r beili i dalu mewn 
rhandaliadau) 

- Wnaethoch chi wirio bod y broses gywir wedi cael ei dilyn pan alwodd 
y beili heibio? 

- Ydych chi'n ymwybodol o'r hyn y gall asiantau gorfodi ei wneud a'r hyn 
na allant ei wneud? 


NOD YN I'R CYFWELYDD: 

e Dim ond trwy ddefnyddio dulliau mynediad arferol y caniateir i asiantau 
gorfodi/beilïaid fynd i mewn i eiddo, megis drws heb ei gloi neu os yw pobl 
yn gadael iddynt ddod i mewn. Nid oes rhaid i bobl adael iddynt ddod i 
mewn. Anaml y cânt ddefnyddio grym. Os byddant yn gwneud hynny, bydd 
angen gorchymyn llys arnynt yn dweud y gallant ddefnyddio grym, a'r unig 
ffordd y cânt wneud hyn yw gorfodi eu ffordd trwy ddrws wedi'i gloi/dull 
mynediad arferol, nid grym corfforol yn erbyn y dyledwr/pobl eraill yn y cartref. 

e_ Ni allant fynd i mewn os mai plentyn dan 16 oed neu unigolyn agored i niwed 
yw'r unig berson sydd ar yr aelwyd. 

e Mae angen iddynt gymryd gofal arbennig hefyd wrth ymdrin â phobl sy'n cael 
eu hystyried yn agored i niwed, e.e. rhiant sengl; person hŷn, rhywun sy'n 
anabl/difrifol wael. Mewn rhai o'r achosion hyn, dylent atal camau 
gweithredu'r beili a chyfeirio'r ddyled yn ôl i'r Cyngor. 

e Gall pobl wrthod mynediad, ond fe'u cynghorir i gysylltu â'r Cyngor neu'r 
cwmni beilïaid yn syth i wneud trefniadau ar gyfer talu'r ddyled. 


Sut oeddech chi'n teimlo drwy gydol y broses hon? 


CYFWELYDD - GOFYN Y CANLYNOL I BAWB SY'N CYMRYD RHAN 


C12. 


C13. 


C14. 


Wrth wneud trefniadau i chi ad-dalu'r ddyled, a wnaeth y Cyngor a/neu 
feilïaid (os yn berthnasol) ystyried faint o arian allech chi fforddio ei dalu'n 
ôl? 
Holi: 
- Wnaethon nhw ofyn i chi am eich amgylchiadau personol? 
- Wnaethon nhw ofyn i chi am filiau eraill a threuliau bob dydd y bu'n 
rhaid i chi eu talu, fel bwyd neu ddillad? 
- Oeddech chi'n teimlo bod yr ad-daliadau'n rhy uchel, yn rhy isel, neu 
fwy neu lai'n iawn? 


A ddywedwyd wrthych am unrhyw gostau ychwanegol y gellir eu 
hychwanegu at eich dyled o ganlyniad i unrhyw gamau gorfodi? 
Holi: 
- Taliadau am gael Gorchymyn Atebolrwydd neu ffioedd asiantau 
gorfodi/ beilïaid? 
- Oedd y taliadau ychwanegol hyn yn eich poeni chi? 


Ar ba bwynt wnaethoch i droi at eich Cyngor ar Bopeth lleol am gymorth? 
Anogaeth: 
- Beth wnaeth eich atal rhag gofyn am help gan Cyngor ar Bopeth yn 
gynharach? 

- Sut oeddech chi'n teimlo cyn ac ar ôl siarad â Cyngor ar Bopeth? 


C15. Beth sydd wedi digwydd ers i chi siarad â Cyngor ar Bopeth? 
Holi: 
- Camau a gymerwyd gan yr awdurdod lleol? 
- Camau a gymerwyd gan asiantau gorfodi/beiliïaid (os yn berthnasol) 
- Ydy pethau wedi gwella, wedi gwaethygu neu heb newid? 


Gwelliannau yn y dyfodol (10 munud) 


C16. Pa welliannau ydych chi'n credu y gellid eu gwneud i'r ffordd y mae dyled 
treth gyngor yn cael ei chasglu gan Gynghorau i wneud y sefyllfa'n well i 
bobl? 

Anogaeth: 

- Rhoi gwybod i bobl pa gyngor a chymorth arall sydd ar gael yn 
gynharach, i helpu pobl i reoli eu biliau treth gyngor, a chyn iddynt 
gymryd camau gorfodi? 

- Rhoi camau ar waith i wneud ad-daliadau dyledion yn fwy 

fforddiadwy? 

- Monitro ymddygiad asiantau gorfodi'n fwy manwl a gweithredu os 
gwelir eu bod yn torri'r rheolau? 


C17. Oes unrhyw beth arall yr hoffech ei ychwanegu cyn i ni orffen? 


Diolch a chloi 

Cyngor cyfrinachol, am ddim. 

Pwy bynnag ydych chi. 

Rydym yn helpu pobl i ddod o hyd i ffordd ymlaen gyda'u 
problemau ac yn ymgyrchu ar faterion o bwys pan 


fo angen i'w lleisiau gael eu clywed. 


Rydym yn gwerthfawrogi amrywiaeth, yn hyrwyddo cydraddoldeb ac 
yn herio gwahaniaethu ac aflonyddu. 


Rydym yma i bawb. 


Ysgrifennwyd gan Lindsey Kearton 

